Нацыянальны інстытут адукацыі

С.В. Паноў

**Кампетэнтнасна арыентаваныя заданні**

**Чалавек і свет**

**(змястоўны блок “Мая Радзіма – Беларусь”)**

**IV клас**

**Дыдактычныя і дыягнастычныя матэрыялы**

Дапаможнік для настаўнікаў   
устаноў агульная сярэдняй адукацыі   
з беларускай і рускай мовамі навучання

Мінск 2018

**Змест**

Уводзіны

Метадычныя рэкамендацыі па выкарыстанні дыдактычных матэрыялаў

Дыдактычныя матэрыялы

Метадычныя рэкамендацыі па выкарыстанні дыягнастычных матэрыялаў

Дыягнастычныя матэрыялы

**Уводзіны**

Змястоўны блок «Мая Радзіма Беларусь» з’яўляецца складовай часткай кампанента «Чалавек і грамадства» у вучэбным прадмеце «Чалавек і свет». Навучанне па змястоўнаму блоку «Мая Радзіма Беларусь» арганізуецца ва ўмовах рэалізацыі кампетэнтнаснага падыходу да падрыхтоўкі вучняў.

Магчымасці рэалізацыі кампетэнтнаснага падыходу да падрыхтоўкі вучняў у працэсе арганізацыі вучэбнай працы з дыдактычнымі і дыягнастычнымі матэрыяламі звязаны з вызначэннем асабістых, метапрадметных і прадметных вынікаў навучання.

Асабістыя вынікі навучання арыентаваны на ўсведамленне вучнямі свайго месца ў прыродзе і грамадстве; на выхаванне пачуцця любові да малой Радзімы і гонару за гісторыка-культурныя дасягненні; на фарміраванне тэрытарыяльна-культурнай ідэнтычнасці; на першапачатковую выпрацоўку грамадзянскай ідэнтычнасці, звязанай з павагай да дзяржаўных сімвалаў Рэспублікі Беларусь.

Метапрадметныя вынікі навучання звязаны з фарміраваннем уменняў вызначаць галоўнае ў змесце вучэбнага матэрыялу; праводзіць параўнанне і рабіць высновы; лагічна і паслядоўна будаваць расказ; рабіць мэтанакіраваны запыт да крыніц неабходнай інфармацыі; даваць вызначэнне паняццяў; адэкватна ацэньваць свае паводзіны.

Прадметныя вынікі навучання канкрэтызаваны ў дыдактычных і дыягнастычных матэрыялах.

Дыдактычныя і дыягнастычныя матэрыялы змяшчаюць **навукова-пазнавальныя тэксты, пададзеныя ў літаратурна-мастацкай форме, і комплексы заданняў на ўдакладненне, пошук, выбіранне, асэнсаванне, ацэнку і інтрэпрэтацыю інфармацыі ў прапанаваных тэкстах, накіраваныя на развіцце ў вучняў чытацкай пісьменнасці і вызначэнне ўзроўняў яе сфарміраванасці.** Дыдактычныя і дыягнастычныя матэрыялы па свайму зместу адпавядаюць зместу апавяданняў падручніка, але не паўтараюць адзін аднаго.

Змест матэрыялаў прадстаўлены паводле навукова-папулярных і літаратурна-мастацкіх крыніц і рабіўся на падставе іх дыдактычнай апрацоўкі як эмацыянальна-афарбаваны. Гэтымі абставінамі актуалізіравана ўжыванне наглядных мастацкіх сродкаў у выглядзе выяў карцін ці малюнкаў, неабходных для стварэння ў вучняў вобразаў гістарычных асоб і падзей. Такія магчымасці вобразнай адукацыі звязаны з актуалізацыяй вопыту фарміравання ў вучняў эмацыянальна-каштоўнасных адносін да гістарычных падзей і іх удзельнікаў як аднаго з кампанентаў зместу навучання. **Пры фарміраванні вобразаў гістарычных падзей і асоб асобая ўвага надавалася не выкарыстанню біяграфічных звестак, а эмацыянальнаму** апісанню іх дзейнасці ці творчасці з характарыстыкай матываў паводзін. Разам з тым у матэрыялах прадстаўлены думкі і пачуцці аўтараў тэкстаў для засваення іх вучнямі.

У якасці асновы пры канструявання дыдактычных і дыягнастычных заданняў выкарыстаны партысіпатыўны падыход да арганізацыі прапедэўтычнага навучання. Назва такога падыходу паходзіць ад англамоўнага слова «participant», якое абазначае «удзельнік». Такі падыход прадвызначае ўключэнне вучняў у сацыяльна значную для іх узросту дзейнасць праз перажыванне імі разнастайных сацыяльных эмоцый. Перажыванне з’яўляецца эмацыянальна афарбаваным становішчам чалавека і адначасова з’явай рэчаіснасці, якая непасрэдна прадстаўлена ў яго свядомасці і выступае для яго як падзея ўласнага жыцця.

Пры распрацоўцы дыдактычных і дыягнастычных матэрыялаў ўлічваліся атрыбуты развіцця сучаснай асобы, сярод якіх:

- адсутнасць жорсткай суаднесенасці прыкладу сацыяльных паводзін з загадзя вызначаным адзіным узорам (эталонам), які трэба пераймаць;

- пераемнасць паміж артэфактамі гістарычнага мінулага і суб’ектыўным бачаннем іх вучнем з пазіцыі ўласнага суб’ектнага вопыту і з улікам сучаснай сацыяльнай рэчаіснасці;

- паслядоўнасць пераходу вучняў ад асобнага аналізу аб’ектаў вывучэння звонку і знутры да іх камбініравання дзеля фарміравання цэласнасці ўспрымання.

Адзначаныя параметры развіцця асобы можна экстрапаліраваць на асобаснае развіцце малодшых школьнікаў. Пры такой экстрапаляцыі мэтазгодна выкарыстаць ідэю аб навучанні з выкарыстаннем культурна-гістарычных аналагаў. Такія аналагі з’яўляюцца першакрыніцамі і ўяўляюць сабой прадукты, створаныя ў розных галінах чалавечай дзейнасці. У працэсе навучання культурна-гістарычныя аналагі (узоры паводзін, мастацкія карціны, надрукаваныя кнігі і т.п.) супастаўляюцца з уяўленнямі вучняў аб іх. Такое супастаўленне мае вялікую дыдактычную каштоўнасць, таму што фарміруецца першасны суб’ектны індывідуальны адукацыйны эўрыстычны прадукт вучня Напрыклад, вучань можа эмацыянальна ўспрымаць і тлумачыць дзеянні чалавека ў гістарычным сацыякультурным асяроддзі па-іншаму ў адрозненне ад існуючых стэрэатыпаў. Такая сітуацыя адпавядае першаму атрыбуту развіцця асобы. Другі атрыбут рэалізуецца праз стварэнне ўмоў для адчування вучнямі, як нашчадкамі, пераемнасці з дасягненнямі гістарычнага мінулага. Спалучэнне вучнямі як суб’ектамі пазнання сваіх эмацыянальных пачуццяў і аналітычных думак у адзінае цэлае, што прадугледжвае трэці атрыбут развіцця асобы, адбываецца пры выкананні **заданняў на пошук і выбіранне інфармацыі, асэнсаванне яе зместу, ацэнку і інтэрпрэтацыю.**

Канцэптуальны характар мае выкарыстанне ў матэрыялах культурна-аформленых узораў паводзін чалавека ў гісторыі, што абапіраецца на разуменне адукацыі як сацыякультурнага феномена і бачанне аптымальнага спосабу ўваходжання чалавека ў свет культуры праз трансляцыю ўзораў паводзін людзей. Дадзены канцэпт рэалізаваны праз прадстаўленне прыкладаў паводзін гістарычных асоб. Тут варта ўлічыць вынікі вывучэння маральнай культуры вучняў ў межах Рэспубліканскага маніторынга якасці адукацыі, праведзенага Нацыянальным інстытутам адукацыі ў 2014/2015 навучальным годзе. Згодна даследаванню найбольш значнай каштоўнасцю для большасці вучняў з’яўляецца сям’я. Таксама варта звярнуць увагу і на канцэпт беларускай дзяржаўнасці, зараджэнне якой адбываецца ў межах Полацкага княства, бо станаўленне асобы вучня звязана з яго ўспрыняццем гістарычных падзей ва ўзаемасувязі паміж сёняшнім днем і мінулым. У сучаснай псіхолага-педагагічнай тэорыі падкрэсліваецца актуальнасць стварэння ўмоў для станаўлення індывіда як культурна-гістарычнага субъекта, які будзе ўспрымаць гісторыю як сваё мінулае.

Да дыдактычных і дыягнастычных матэрыялаў складзены кароткія метадычныя рэкамендацыі, які ўлічваюць асаблівасці іх стварэння і выкарыстання.

**Метадычныя рэкамендацыі**

**па выкарыстанні** д**ыдактычных матэрыялаў**

**Дыдактычныя матэрыялы па змястоўнаму блоку “Мая Радзіма – Беларусь” для IV класа уяўляюць сабой:**

**- навукова-пазнавальныя тэксты ў літаратурна-мастацкай форме (апрацоўцы), адаптаваныя па свайму зместу і форме да зместу і патрабаванняў вучэбнай праграмы;**

**- комплексы заданняў на ўдакладненне вучэбнай інфармацыі, пададзенай і апавяданнях падручніка. Такія заданні арыентаваны на вызначэнне ў вучняў сфарміраванасці чытацкай пісьменнасці.**

**Пры арганізацыі працы вучняў з дыдактычнымі матэрыяламі прадугледжваецца выкананне заданняў, якія прадугледжваюць, як правіла,** наступныя спосабы дзеянняў:

- вызначаць час (паслядоўнасць) пададзеных у тэкстах гістарычных падзей, у т.л з выкарыстаннем “стужки часу”;

- вызначаць месца пададзеных у тэкстах гістарычных падзей, у т.л з выкарыстаннем картасхемы ці атласа;

- знаходзіць у тэкстах канкрэтныя звесткі;

- параўноўваць і супастаўляць інфармацыю;

- суадносіць інфармацыю, пададзеную ў розных крыніцах, у т.л. тэкставых (вербальна-лагічных) і візуальных (наглядна-вобразных);

- выкарыстоўваць розныя даведачныя выданні і іх структуру (слоўнік, ілюстрацыі, атлас) для пошуку ў іх неабходнай для адказу пазнавальнай інфармацыі ці фарміравання ўласнага адказу;

Вызначальнымі пры выкарыстанні дыдактычных матэрыялаў варта лічыць наступныя фактары:

- магчымасць разнастайнага бачання вучнямі паводзін чалавека ў розных гістарычных абставінах з адсутнасцю жорсткай суаднесенасці пры перажыванні і разуменні імі ўчынкаў з загадзя вызначаным ідэаламі (эталонамі паводзін);

- стварэнне ўмоў для адчування вучнямі пераемнасці (абумоўленасці сучаснага жыцця) з падзеямі гістарычнага мінулага праз іх актуалізацыю ў сёняшнім дні пры вызначэнні вучнямі каштоўнасці артэфактаў для іх своеасаблівай «зверкі» з сваім жыццём;

- спалучэнне вучнямі як суб’ектамі пазнання сваіх эмацыянальных пачуццяў і аналітычных думак у адзінае цэлае, звязанае з сінтэзам іх светаўспрымання.

Пералічаныя фактары садзейнічаюць напаўненню аб’ектаў вывучэння ўласным сэнсам і асабістым зместам ва ўмовах, калі культурна-гістарычнай спадчыне адводзіцца роля «люстэрка». З яго дапамогай навучэнец у працэсе працы з комплексам дыягнастычных заданняў параўноўвае атрыманы ім першапачаткова індывідуальны адукацыйны прадукт з існуючымі культурна-гістарычнымі аналагамі, а затым выпрацоўвае як сваё бачанне зместу аб’екта навучання, так і пазнае свае здольнасці. У выніку арганізацыі вучэбна-пазнавальнай дзейнасці з комплексам заданняў **на пошук і выбіранне інфармацыі** суб’ектны індывідуальны вопыт вучняў будзе магчама пераўтварыць у сістемныя веды**.**

**Дыдактычныя матэрыялы**

**Раздзел 1. Геаграфічныя і гістарычныя звесткі аб нашай Радзіме**

# Вобласці нашай краіны



Наша Беларусь складаецца з шасці абласцей: Брэсцкай, Гродзенскай, Віцебскай, Магілёўскай, Гомельскай, Мінскай. На гэтых вялікіх тэрыторыях — свае гарады і вёскі, заводы і фабрыкі, бары і гаі, палі і лугі, свае помнікі, музеі і тэатры.

А што агульнага?

Іх, нашы вобласці, насяляюць людзі, якія носяць адно імя — беларусы. Вобласці злучаюць рэкі, чыгункі, аўтадарогі. У насельнікаў розных абласцей адны песні, калыханкі, адна гісторыя, агульная спадчына.


Цяперашнія вобласці раней называліся староствамі, эканоміямі, ваяводствамі, губернямі. У розныя часы яны мелі свае межы, якія не зусім адпавядаюць сённяшнім. У кожнай вобласці — цікавая гісторыя, як і ў іх абласных цэнтраў.

Не так даўно, у сярэдзіне 20 стагоддзя, у Беларусі налічвалася сем абласцей. Іх цэнтрамі былі Мазыр, Баранавічы, Пінск, Маладзечна, Вілейка, Бабруйск, Полацк. Цяпер гэта, апроч Вілейкі, буйныя гарады. Тут шмат прадпрыемстваў, прадукцыю якіх ведаюць далёка за межамі нашай краіны.

Станьце, сябры, краязнаўцамі ў сваім раёне. Пабывайце ў гістарычных мясцінах, пазнаёмцеся з цікавымі людзьмі. І вы нанова адкрыеце сваю малую радзіму (паводле У. Ліпскага).


1. Адзначьце ў квадраціку, якім чынам у тэксце апавядання пералічваюцца вобласці Беларусі, калі на іх паглядзець на карце:

па руху гадзіннікавай стрэлкі

супраць руху гадзіннікавай стрэлкі

2. Падпішыце на картасхеме назвы абласных гарадоў. Выкарыстайце каратсхему ў падручніку ці палітыка-адміністрацыйную карту Рэспублікі Беларусь у атласе.

3. Абазначце на стужцы часу той час, калі на тэрыторыі Беларусі налічвалася сем абласцей.



4. а) Напішыце сінонімы да наступных слоў:

стагоддзе;

староствы, ваяводствы, губерні.

б) Растлумачце, што азначае выраз “малая радзіма.

5. а) Падкрэсліце ў тэксце апавядання тое слова ці словы, якія абазначаюць агульнае, што аб’ядноўвае розныя вобласці нашай краіны;

б) растлумачце, чаму вы выбралі дадзеныя словы.

6. а) Напішыце назву вобласці, дзе вы зараз жывяце.

# б) Абазначце на картасхеме месца вашага жыхарства.

Выкарыстайце палітыка-адміністрацыйную карту Рэспублікі Беларусь у атласе.

7. Складзіце параўнальную табліцу “Вобласці Беларусі”. Напішыце насупраць кожнага з абласных цэнтраў у сярэдзіне 20 стагоддзя (акрамя Пінска і Вілейкі) назву горада – сучаснага цэнтра вобласці (акрамя Гродна), у межах якой размяшчаецца колішні абласны цэнтр. Выкарыстайце палітыка-адміністрацыйную карту Рэспублікі Беларусь у атласе.

|  |  |
| --- | --- |
| Гарады – цэнтры абласцей у сярэдзіне 20 стагоддзя | Гарады – цэнтры абласцей у 21 стагоддзі |
|  |  |
|  |  |
|  |  |
|  |  |
|  |  |
|  |  |
|  |  |

# Untitled_Page_05Легендарныя продкі беларусаў

Гісторыя беларусаў пачынаецца ў далёкім мінулым, якое завуць “нашай эрай”, у той час, калі згадваецца першы горад на тэрыторыі Беларусі. І вучоныя не могуць дакладна растлумачыць, як усё было на самым пачатку. Але захаваліся легенды, якія апавядаюць пра гэта. Звернемся да іх.

Плямёны, што аселі на тэрыторыі Беларусі, атрымалі назвы ад сваіх старэйшын. Паводле летапісу «Аповесць мінулых гадоў», на рацэ Сож спынілася славянскае племя, якое прывялі два браты — Радзім і Вятка. Радзім застаўся на раке Сож. Ад імя свайго правадыра Радзіма і племя пачало звацца радзімічамі. Радзімічы займаліся паляваннем і рыбалоўствам. Пазней на зямлі радзімічаў узнік горад Гомель.

Легендарны Дрыгавіт прывёў другое славянскае племя на раку Прыпяць. Тут было шмат дрыгвяністых балот. Таму многія вучоныя лічаць, што племя атрымала сваю назву — дрыгавічы — ад мясцовасці, на якой пасялілася. Дрыгавічы занялі значную частку Беларусі ад Прыпяці да Дняпра і Нёмана. Апроч палявання і рыбалоўства яны займаліся і земляробствам: высякалі лясы, узворвалі зямлю і сеялі збожжа. На зямлі радзімічаў узнік горад Тураў.

Апынулася на Беларусі і славянскае племя, якое сталі называць крывічамі, па імені свайго правадыра Крывы. Гэта было адно з самых шматлікіх славянскіх плямёнаў. Крывічы пасяліліся ад Нёмана да Заходняй Дзвіны і Дняпра. Крывічы, апроч палявання і рыбалоўства, займаліся земляробствам і рамёствамі. На іх землях узнік першы вядомы ў гісторыі Беларусі горад — Полацк.

Усё гэта легенды. Імя Радзіма захавалася ў летапісах, а імёны Дрыгавіта і Крывы — толькі ў назвах плямёнаў. Але ж легенды складаюцца недарэмна. І нам трэба ведаць, захоўваць і шанаваць імёны Радзіма, Дрыгавіта і Крывы, што стаяць у пачатку нашага народа, нашай гісторыі (паводле У. Бутрамеева).

1. Пранумаруйце сказы ў правільнай паслядоўнасці.

Апынулася на Беларусі племя, якое сталі называць крывічамі

Легендарны Дрыгавіт прывёў другое славянскае племя на раку Прыпяць

На рацэ Сож спынілася племя, якое прывялі два браты — Радзім і Вятка

2. а) Напішыце на картасхеме назвы рэк Прыпяць, Дняпро, Нёман, Заходняя Дзвіна.

б) Абазначце на картасхеме раку Сож і напішыце яе назву.


в) Абазначце рознымі колерамі тэрыторыі, дзе рассяліліся радзімічы, дрыгавічы, крывічы.

3. Напішыце, што азначаюць назвы:

летапіс; племя.

Выкарыстайце гістарычны слоўнік у падручніку.

4. Абазначце на стужцы часу той перыяд, калі на тэрыторыі нашай краіны рассяліліся радзімічы, дрыгавічы, крывічы. Сваё меркаванне патлумачце.



5. Растлумачце паходжанне назваў плямён: радзімічы; дрыгавічы; крывічы.

6. а) Складзіце параўнальную табліцу “Заняткі плямён, якія пасяліліся на тэрыторыі Беларусі”.

|  |  |  |
| --- | --- | --- |
| Гаспадарчыя заняткі  радзімічаў | Гаспадарчыя заняткі  дрыговічоў | Гаспадарчыя заняткі  крывічоў |
|  |  |  |
|  |  |  |
|  |  |  |
|  |  |  |

б) Выявіце і растлумачце тое новае ў тэксце апавядання, што тычыцца гаспадарчых заняткаў крывічоў у параўнанні з заняткамі радзімічаў і дрыговічоў.

7. Падкрэсліце словы ці радкі, з дапамогай якіх аўтар апавядання выказвае свае адносіны да легенды аб плямёнах, што рассяліліся на тэрыторыі Беларусі, і імён іх правадыроў.

# Рэкі і азёры

Нашу Беларусь называюць сінявокай. Беларускі пісьменнік Уладзімір Караткевіч казаў: «Наша з вамі зямля, можна сказаць, сочыцца вадою. Крыніцы, азёрцы, балоты, ручаі, рачулкі, магутныя рэкі і вялікія азёры. Карта ўся пранізана сінімі жылкамі».

Галоўная наша рака — Дняпро. Яна бярэ свой пачатак за межамі Беларусі — у Расіі. Знайдзіце Дняпро на карце — і вы ўбачыце, што па Беларусі ён цячэ з поўначы на поўдзень, далей — па Украіне, пакуль не ўвальецца ў Чорнае мора. Па дарозе ў яго ўпадаюць воды трох рэчак­прытокаў: злева — Сожа, справа — Бярэзіны і Прыпяці. Дняпро вельмі дапамагае людзям у іх жыцці. Ён злучае гарады і краіны, па ім перавозяць розныя грузы, а людзі ў старажытнасці плавалі на лодках. У ім можна вудзіць рыбу, проста плаваць улетку, толькі недалёка ад берага (паводле Р. Александровіч, В. Губіна, А. Макарэвіча).

1. Пранумаруйце сказы ў правільнай паслядоўнасці.

Дняпро ўліваецца ў Чорнае мора

Дняпро на карце па Беларусі цячэ з поўначы на поўдзень

Дняпро цяче па тэрыторыі Украіны

2. а) Абвядзіце на картасхеме жылкі рэк.

 б) Падпішыце на картасхеме побач з абазначанымя рэкамі іх назвы. Выкарыстайце картасхему ў падручніку ці атлас.

3. а) Напішыце, карыстаючыся картасхемай, як называўся вялікі гандлёвы шлях, які праходзіў па рэках Заходняя Дзвіна і Дняпро;

б) растлумачце прыведзеную Вамі назву вялікага гандлёвага шляху. Выкарыстайце змест адпаведнага апавядання ў падручніку.

4. Растлумачце, чаму галоўная наша рака — Дняпро.

5. Растлумачце словы пісьменніка Уладзіміра Караткевіча: «Наша з вамі зямля, можна сказаць, сочыцца вадою».

6. Напішыце, якія правілы бяспекі трэба выконваць, калі плаваешь у рэчцы.

7. Падкрэсліце сказ, у якім аўтары выказваюць свае адносіны да зместу апавядання.

# Як з’явіліся карты?

Гісторыя зараджэння карты ідзе ў далёкае мінулае. З даўніх часоў людзі жадалі пазнаць як мага больш пра навакольны свет. Але мала пайсці на пошукі ведаў у далёкія краі, трэба яшчэ і вярнуцца дадому. А для таго каб вярнуцца, трэба адшукаць шлях назад. Бо не будзеш, як казачныя героі, то збожжа, то каменьчыкі сыпаць ці клубок нітак размотваць (ці надоўга іх хопіць?). А што рабіць, калі чалавеку трэба паведаміць іншым, дзе пабываў, у якім месцы бачыў звяроў ці дзе можна вылавіць шмат рыбы? Апісваць шлях словамі доўга. Тады чалавек вырашыў намаляваць гэты шлях палачкай на пяску: вось лес, вось рака, яна цячэ ў гарах, а за гарамі — возера. «У возеры шмат рыбы», — казаў чалавек. І ўсе разумелі: трэба прайсці праз лес, пераплысці раку, перабрацца цераз горы — і выйдзеш да возера. Гэтыя малюнкі на зямлі і былі першымі картамі. Але такую карту не возьмеш з сабой.

Пазней людзі сталі маляваць карты на кавалачках кары ці выразаць нажом на дошчачках. Гэтыя карты ўжо можна было браць з сабой і нават пасылаць адзін аднаму. Некаторыя народы крэслілі карты чым­небудзь вострым на гліняных плітках, якія затым высушвалі. І карта была добра бачная.

Калі людзі навучыліся рабіць паперу, карты сталі маляваць на ёй. Навукоўцы і вандроўнікі ездзілі па розных кутках, усё больш пазнавалі нашу краіну і наносілі звесткі на карты (паводле А. Скрабінай, Т. Пароцкай).

1. Пранумаруйце сказы ў правільнай паслядоўнасці.

Карты малявалі на кавалачках кары ці выразалі нажом на дошчачках

Карты малявалі на паперы

Карты малявалі палачкай на пяску

2. Падпішыце на картасхеме назвы пазначаных на ёй гарадоў. Выкарыстайце картасхему ў падручніку ці атлас.

3. а) Адшукайце на гістарычнай карце і апішыце тую інфармацыю, якая вам спатрэбіцца для падарожжа да лясоў, якія размяшчаюцца вакол Полацка. Абазначце стрэлкамі кірункі свайго падарожжа.

б) напішыце на гістарычнай карце бакі свету. Выкарыстайце для гэтага свае геаграфічныя веды.

|  |
| --- |
|  |

4. Намалюйце ўмоўны значок, якім на гістарычнай карце абазначаны гарады.

5. а) Адкажыце на пытанне, зададзенае ў апавядані: «Што рабіць, калі чалавеку трэба паведаміць іншым, дзе пабываў, у якім месцы бачыў звяроў ці дзе можна вылавіць шмат рыбы?»

б) Напішыце назвы рэк, абазначаных на гістарычнай карце, дзе можна было займацца рыбалоўствам.

в) напішыце назвы гарадоў, абазначаных на гістарычнай карце, каля якіх можна было займацца паляваннем на звяроў, і назвы гэтых звяроў.

6. Напішыце, якія правілы трэба выконваць, каб арыентавацца ў незнаёмай для вас мясцовасці.

7. Падкрэсліце ў апавяданні сказ, у якім гаворыцца пра казачны спосаб знайсці дарогу.

**Раздзел 2. Гісторыя Беларусі ў паданнях, імёнах і падзеях**

# Усяслаў Чарадзей

Князь Усяслаў — не толькі самы славуты з полацкіх князёў, але і самы загадкавы. Летапісы паведамляюць, што ён нарадзіўся ад чараўніцтва. Нашы продкі верылі, што Усяслаў мог ператварацца ў шэрага воўка, у яснага сокала або ў тура з залатымі рагамі. Шмат чаго казалі людзі пра полацкага князя. З Кіева ён нібыта чуў, як у Полацку звоняць званы. Ці, перакінуўшыся ў воўка, за адну ноч мог аббегчы ўсё сваё княства.

Усе гэтыя паданні людзі склалі таму, што Усяслаў сапраўды быў чалавек незвычайны: мудры, дужы і смелы. Ён часта трапляў у складанае становішча, але заўсёды знаходзіў з яго выйсце.

У летапісах гаворыцца, што князь мужна бараніў сваю зямлю і яе жыхароў. Але большую частку свайго доўгага валадарання Усяслаў жыў з суседнімі княствамі ў згодзе і займаўся мірнымі справамі.

Пры Усяславе Полацкае княства дасягнула найбольшай магутнасці (паводле У. Арлова).

1. Пранумаруйце сказы ў правільнай паслядоўнасці.

Пры Усяславе Полацкае княства дасягнула найбольшай магутнасці

Усяслаў Чарадзей, перакінуўшыся ў воўка, за адну ноч абегаў сваё княства

Усяслаў Чарадзей нарадзіўся нібыта ад чараўніціва

2. Напішыце на картасхеме назву горада, дзе княжыў Усяслаў Чарадзей. Выкарыстайце картасхему ў падручніку ці атлас.

3. Напішыце агульную назву тых людзей, якія адлюстраваны на малюнку злева ад Усяслаў Чарадзея. Выкарыстайце гістарычны слоўнік у падручніку.

4. Напішыце, што з’яўлялася сапраўднай прычынай дзівосных паданняў пра Усяслава Чарадзея.

5. Растлумачце, чаму полацкага князя называлі Чарадзеем.


6. Напішыце :

а) аб чым сведчыць адлюстраваны на малюнку меч у руце Усяслава Чарадзея;

б) аб чым сведчыць выраз твару князя, адлюстраваны на малюнку.

7. Падкрэсліце ў апавяданні назву пісьмовай крыніцы, у якой паведамляецца інфармацыя аб полацкім князе.

# Сафійскі сабор

Князь Усяслаў загадаў узвесці ў Полацку Сафійскі сабор. Яго збудавалі ў гонар Святой Сафіі. У перакладзе з грэчаскай мовы гэтае імя азначае «мудрасць».

Велічны храм на беразе Дзвіны будавалі ўсёй грамадой. Гэта быў першы каменны храм у Полацку, а магчыма, і ва ўсёй Беларусі. Ён меў сем купалаў з пазалочанымі крыжамі. Знадворку храмы тады не атынкоўвалі і не бялілі, таму сцены сабора былі не белыя, як сёння, а паласатыя: пласты цэглы і камянёў чаргаваліся з пластамі будаўнічай рошчыны (цэментнага раствору).

Следам за будаўнікамі ў сабор прыйшлі мастакі. Яны размалявалі сцены казачна багатымі колерамі: смарагдава­зялёным, залацістым, чырвоным… З гэтых малюнкаў, што называюцца фрэскамі, глядзелі святыя ва ўрачыстым адзенні.

Падлогу майстры выклалі з рознакаляровых плітак, і яна была падобная на дзівосны дыван. Праз высокія вузкія вокны лілося сонечнае святло, а са столі галоўнага купала пазіраў з фрэскі сам Ісус Хрыстос.

У Сафійскім саборы не толькі маліліся Богу. Палачане прымалі там замежных паслоў, абвяшчалі вайну і падпісвалі мір, захоўвалі бібліятэку. Вучоныя манахі старанна выводзілі тут радкі Полацкага летапісу. Пад сценамі сабора гараджане збіраліся на свае агульныя сходы, што называліся вечам.

Ворагі Беларусі не раз хацелі разбурыць Сафійскі сабор. Некалькі разоў яго давялося перабудоўваць. І сёння ён зусім не такі, як пры князю Усяславе. Палачане з любоўю называюць Сафійскі сабор проста Сафіяй або Сафійкай (паводле У. Арлова).

1. Пранумаруйце сказы ў правільнай паслядоўнасці.

Сафійскі сабор некалькі разоў давялося перабудоўваць

Мастакі размалявалі сцены Сафійскага сабора казачна багатымі колерамі

Сафійскі сабор пабудавалі ўсёй грамадой

2. Напішыце на картасхеме назву горада, дзе быў пабудаваны сафійскі сабор. Выкарыстайце картасхему ў падручніку ці атлас.

3. Напішыце, што азначаюць назвы:

сабор; веча; фрэска; манах.

Выкарыстайце гістарычны слоўнік у падручніку.

4. Напішыце, што азначае імя храма ў перакладзе з грэчаскай мовы.


5. Растлумачце, для чаго выкарыстоўваўся Сафійскі сабор.

6. Растлумачце, чаму сцены сабора былі не белыя, як сёння, а паласатыя.

7. Падкрэсліце ў апавяданні сказ ці словы, якія сведчаць аб паважівых адносінах гарадскіх жыхароў да Сафійскага сабора.

# Рукапісныя кнігі нашых продкаў

Нашы продкі пісалі не на паперы, а на пергаменце, які майстры выраблялі з тонкай цялячай скуры. Чарніла рабілі з арэхаў, з адвару дубовай ці альховай кары, з жалезнай іржы, квасу, вішнёвага клею. У руках перапісчык трымаў добра завостранае гусінае альбо лебядзінае пяро.

Кожная літара пісалася паасобку. Паміж літарамі захоўвалася аднолькавая адлегласць, як і паміж радкамі. Кожны абзац пачынаўся вялікай літарай, якую часта размалёўвалі мудрагелістымі ўзорамі. Для іх адлюстравання апрача чарніла ўжываліся розныя фарбы з ярка­чырвоным, вогненным адценнем. Адсюль і назва «чырвоны радок».

Каб напісаныя радкі хутчэй высыхалі, іх прысыпалі пяском. Праца перапісчыкаў кніг была вельмі цяжкая, таму іх паважалі і цанілі.

Рукапісы скручвалі ў скруткі ці складалі ў сшыткі. Сшыткі потым сшывалі ніткамі ці тонкімі вяровачкамі. Іх канцы прымацоўвалі да дзвюх дошак, што служылі вокладкамі. Адсюль выраз: «прачытаць ад дошкі да дошкі». Такая кніга мела выгляд скрынкі большых ці меншых памераў.

Каб лісты кніг не камячыліся, дошкі­вокладкі сцягваліся металічнымі засцежкамі. Розныя засцежкі ад старажытных кніг знойдзены пры археалагічных раскопках у Мінску, Ваўкавыску, Навагрудку (паводле Г. Штыхава).

1. Пранумаруйце сказы ў правільнай паслядоўнасці

Сшыткі сшывалі ніткамі ці тонкімі вяровачкамі

Дошкі­вокладкі сцягваліся металічнымі засцежкамі

Напісаныя радкі прысыпалі пяском

2. Напішыце на картасхеме назву аднаго з гарадоў, дзе знойдзены засцежкі ад старажытных кніг.

3. Напішыце, што маюць на ўвазе, калі гавораць пра рукапісы.

4. Напішыце, чаму старонкі рукапісных кніг прысыпалі пяском.

5. Напішыце, што азначаюць выразы:

а) «чырвоны радок»;

б) «прачытаць ад дошкі да дошкі».

6. Напішыце, навошта перапісчыку патрэбна было пяро, якое адлюстравана на малюнку ў яго руце.

7. Напішыце, што азначае выраз твара перапісчыка, які адлюстраваны на малюнку.

# Вітаўт Вялікі і бітва пад Грунвальдам

У даўнія часы нашы землі мелі розныя назвы. У 13 стагоддзі яны сталі асновай пры стварэнні новай дзяржавы. Яна стала называцца Вялікае Княства Літоўскае. Тады ў яе ўваходзілі многія землі ад Балтыйскага да Чорнага мора. На чале дзяржавы быў слаўны князь Вітаўт Вялікі. У гады яго кіравання княства дасягнула сваёй найбольшай велічы і магутнасці. Усе галоўныя пасады ў дзяржаве ў часы Вітаўта займалі ўраджэнцы беларускіх зямель. Дзяржаўнай моваю ў Вялікім Княстве Літоўскім была беларуская. На ёй пісаліся княжацкія загады, законы ды іншыя дзяржаўныя дакументы.

Князь быў мужны ваяр. Іншаземцы з павагаю і страхам называлі Вітаўта Громам вайны. Найбольш небяспечным ворагам была дзяржава, створаная нямецкімі рыцарамі­крыжакамі. Гісторыкі палічылі: крыжакі нападалі на Беларусь 150 разоў. Яны разлічвалі вынішчыць нашых продкаў. Войскі Вялікага Княства Літоўскага на чале з Вітаўтам разам з ваярамі Польскага Каралеўства сустрэліся з крыжацкім войскам каля вёскі Грунвальд. Бітва пачалася раніцай 15 ліпеня 1410 года. А калі сонца ўжо хілілася да захаду, поле было скрозь заваленае забітымі людзьмі і конямі, а бітва не сціхала. У пыльным паветры тонка спявалі сваю смяротную песню стрэлы. Звінелі, высякаючы іскры, мячы, чуліся перадсмяротныя крыкі і малітвы. У слядах ад конскіх капытоў застывала цёмная кроў. Крыжакі ніяк не маглі паверыць, што іхняе войска, якое раней лічылася непераможным, было разбіта (паводле У. Арлова, С. Тарасава).


1. Пранумаруйце сказы ў правільнай паслядоўнасці.

Войскі Вялікага Княства Літоўскага разам з ваярамі Польскага Каралеўства перамаглі рыцараў-крыжакоў у Грунвальдскай бітве

Беларускія землі сталі асновай пры стварэнні Вялікага Княства Літоўскага

Дзяржаўнай моваю ў створаным Вялікім Княстве Літоўскім стала беларуская

2. Напішыце назвы Балтыйскага і Чорнага мораў з тых бакоў картасхемы, дзе яны знаходзяцца адносна тэрыторыі Беларусі. Выкарыстайце картасхему ў падручніку ці карту ў атласе.

3. Абазначце на стужцы часу год, калі адбылася Грунвальдская бітва. 

4.Напішыце, чаму князя Вітаўта празвалі «Гром вайны».

5. Растлумачце, чаму апавяданне мае назву «Вітаўт Вялікі».

6. Напішыце, аб чым сведчаць адлюстраваны на малюнку меч, кінжал і адзенне Вітаўта.

7. Падкрэсліце ў тэксце апавядання сказы, якія дазваляюць даказаць, што мы сучасныя беларусы з’яўляемся спадкаемцамі таго, што існавала ў Вялікім Княстве Літоўскім.

# Сымон Будны

У вянку старых клёнаў і ліп у Нясвіжы стаіць помнік. Бронзавы Сымон Будны горда трымае ў адной руцэ кнігу «Катэхізіс», а другой нібы перагортвае яе старонкі, запрашае пачытаць. Непадалёку ад помніка знаходзіцца друкарня імя Сымона Буднага.

Закончыўшы вучобу ў Кракаўскім універсітэце, працаваў настаўнікам у Вільні. Затым пераехаў у Нясвіж, дзе заснаваў друкарню і выдаў у 1562 годзе «Катэхізіс» — першую ў Беларусі кнігу на роднай мове. Гэта кніга надоўга стала падручнікам для тых, хто любіў і шанаваў сваю мову, сваю гісторыю і культуру, свой народ.


Сымон Будны лічыў, што ўсе людзі, багатыя і бедныя, павінны быць роўнымі перад законам. Ён быў перакананы, што душа памірае разам з целам, што на тым свеце няма ні пекла, ні раю. Трэба, каб кожны чалавек у жыцці кіраваўся розумам і сумленнем, а не страхам перад Боскай карай.

У Нясвіж часта прыязджаюць госці, прыязджаюць зблізку і здалёку. І ўсе прыходзяць сюды, да старых клёнаў і ліп, каб пакланіцца Сымону Буднаму за ўсё, што зрабіў ён для людзей (паводле М. Дзелянкоўскага).

1. Абвядзіце на ілюстрацыі кнігу «Катэхізіс».

2. Абазначце і напішыце на картасхеме назву горада, у якім Сымон Будны выдаў першую ў Беларусі кнігу на роднай мове. Выкарыстайце карту ў атласе.

3. Абазначце на стужцы часу год, калі Сымон Будны выдаў першую ў Беларусі кнігу на роднай мове.



4. Напішыце, што азначае назва закон. Выкарыстайце гістарычны слоўнік у падручніку.

5. Напішыце, чаму друкарня ў нясвіжы непадалёку ад помніка Сымону Буднаму носіць яго імя.

6. Растлумачце, чаму «Катэхізіс»  стаў падручнікам для тых, хто любіў і шанаваў беларускую мову.

7. Напішыце, чым, на думку Сымона Буднага, павінен кіравацца ў сваім жыцці кожны чалавек.

**Замак**

****

Хто сёння не ведае велічных і прыгожых беларускіх замкаў, напрыклад у  Лідзе, што на Гродзеншчыне? Калісьці свой замак быў амаль у кожным горадзе. Да нашых дзён захаваліся адзінкі.

Замак — ад слова «замок». Будаваўся ён для таго, каб падчас вайны «замкнуць», абараніць людзей і іх маёмасць ад непрыяцеля. Першыя замкі ў Беларусі ўзніклі ў  12 стагоддзі. Большасць з іх былі драўлянымі, бо дрэва ў той час было асноўным будаўнічым матэрыялам на нашай зямлі. Пазней пачалі выкарыстоўваць камяні і цэглу. Мураваныя сцены, зразумела, былі мацнейшыя.


У замках простыя людзі не жылі. Тут знаходзіўся палац караля, князя альбо якога іншага заможнага валадара. Пры ім абавязкова было войска. За сценамі замка хавалі запасы ежы і вады, зброю. У вайну рамеснікі і гандляры з горада, а таксама сяляне з навакольных вёсак імкнуліся як мага хутчэй схавацца ў замку. Яны ж потым разам з вайскоўцамі адбівалі варожы штурм.

Замку было чым абараняцца! Ён абавязкова меў некалькі высокіх вежаў. З іх можна было страляць ва ўсе бакі. Апрача таго, па ўсёй даўжыні замкавых сцен будаваліся баявыя пляцоўкі, за якімі хаваліся абаронцы. Са сцен стралялі з лукаў, вылівалі ворагам на галаву кіпень і смалу (паводле С. Тарасава).

1. Абвядзіце на малюнку пакой, у якім жыў князь.

2. Напішыце на картасхеме назву горада—цэнтра вобласці, дзепабудаваны замак, аб якім ідзе гаворка ў апавяданні. Выкарыстайце картасхему ў падручніку ці атлас.

3. Абазначце на стужцы часу стагоддзе, калі ў беларусі ўзніклі першыя замкі.



4. Напішыце, што азначаюць назвы князь і закон. Выкарыстайце гістарычны слоўнік.

5. Напішыце, што за людзі жылі ў даўніну ў замках.


6. Растлумачце, для чаго служылі вежы і сцены замка.

7. Падкрэсліце ў апавяданні слова, ад якога паходзіла назва замак.

# Царква­крэпасць

Што такое царква­крэпасць? Многія з вас задумаюцца. Царква — гэта пабудова, дзе людзі моляцца Богу. А крэпасць — дзе бароняцца ад ворагаў. Ці магчыма іх паяднаць у адно цэлае? Аказваецца, магчыма.

Непадалёку ад горада Слоніма ў вёсцы Сынковічы Зэльвенскага раёна ўзвышаецца царква. Яна ўзгадвалася ў пісьмовых крыніцах 600 гадоў таму. Адно з паданняў называе заснавальнікам Сынковіцкай царквы вялікага князя Вітаўта.

Паланёнага Вітаўта прывезлі ў Крэўскі замак і пасадзілі пад моцную варту. Аднак яму ўдалося ўцячы. Вітаўт знайшоў сабе надзейны прытулак у ціхай лясной вёсцы на Гродзеншчыне. Перачакаўшы тут варожую пагоню, ён сабраў сваё войска і стаў з яго дапамогай адзіным уладаром Вялікага Княства Літоўскага — тагачаснай нашай дзяржавы.


Невядомыя дойліды ўзвялі Сынковіцкую царкву­крэпасць. Сёння яна зачароўвае сваёй магутнасцю і прыгажосцю. Сваімі паўтараметровымі цаглянымі сценамі і высокімі вежамі з байніцамі нагадвае старажытны замак. Заходнія вежы храма гранёныя, а ўсходнія — круглыя. Усярэдзіне іх знаходзяцца вінтавыя цагляныя лесвіцы, што вядуць да абарончых паясоў байніц. Байніцы не толькі служылі для абароны, але і з’яўляліся своеасаблівым аздабленнем знешніх сцен крэпасці.

Чырвоныя цагляныя сцены Сынковіцкай царквы­крэпасці, здаецца, абпалены полымем мінулых войнаў і паліты крывёю нашых продкаў. А расплюшчаныя вочы байніц з надзеяй глядзяць на нас, каб мы заўсёды памяталі сваю мінуўшчыну і бераглі мір на зямлі (паводле У. Мазго).

1. Абвядзіце на малюнку байніцы.

2. Напішыце на картасхеме назву горада, каля якога была пабудавана Сынковіцкая царква. Выкарыстайце карту ў атласе.

3. Абазначце на стужцы часу стагоддзе, калі ў пісьмовых крыніцах згадвалася царква ў вёсцы Сынковічы.




4. Напішыце, што азначаюць назвы паданне, князь, вежа. Выкарыстайце гістарычны слоўнік у падручніку.

5. Пакажыце накарце атласа межы Вялікага Княства Літоўскага.

6. Растлумачце, чаму царква адначасова служыла для людзей яшчэ і крэпасцю.

7. Падкрэсліце ў апавяданні словы ці выказванні, з якмі аўтар апавядання звяртаецца да вас.

**Батлейка**

Батлейка — беларускі народны лялечны тэатр. Ён вядомы з 16 стагоддзя. І насіў розныя назвы: яселка, батляемка, жлоб. Часцей за ўсё батлейка паказвалася на калядныя святы.

Назва «батлейка» ўзнікла ад слова «Бэтлеем» — так па­польску называецца горад Віфлеем, дзе нарадзіўся Ісус Хрыстос. Дзякуючы самаробным лялькам можна было ўбачыць Хрыстова Нараджэнне.

Як жа выглядала батлейка? Рабілася вялікая скрынка ў выглядзе хаткі ці вясковай царквы. З дзверцамі замест вокнаў. Батлейкі рабілі аднапавярховыя, двухпавярховыя, былі і трохпавярховыя. Вопратку для лялек шылі з тканіны. Валасы, бровы і вусы ў іх былі з лёну ці аўчыны. Лялька насаджвалася на драўляны або металічны прут, які рухаўся па прарэзах у падлозе.

Сцэна аздаблялася тканінай, каляровай паперай, фігуркамі з тоненькіх палачак і нагадвала балкон, на якім адбывалася дзеянне. На задніку сцэны маляваліся абразы, крыжы, зоркі, лялечныя кампазіцыі на біблейскія тэмы. Батлеечнік знаходзіўся за скрынкай, вадзіў лялек. Ён жа прамаўляў за герояў рознымі галасамі, спяваў батлеечныя песні.

Многія гады адзінай пастаноўкай быў спектакль «Цар Ірад». Каб выклікаць большую цікавасць, батлеечнікі пачалі паказваць камічныя сцэнкі з народнага жыцця. З’явіліся новыя персанажы, у якіх людзі пазнавалі саміх сябе, сваіх суседзяў, сваякоў, знаёмых. Жылі гэтыя спектаклі доўга, іграліся па шмат разоў. Захаваліся іх назвы: «Мацей і доктар», «Антон з казой і Антоніха», «Скамарох з мядзведзем».


Батлеечнікі вандравалі па ўсёй Беларусі. Іх сустракалі як самых дарагіх гасцей.

Батлейкавы тэатр няцяжка зрабіць сваімі рукамі, асабліва ў школьнай майстэрні. І тады на гэтай сцэне можна паставіць і паказаць людзям шмат цікавых казак (паводле В. Кошаль, У. Ягоўдзіка).

1. Абвядзіце на малюнку выявы цара Ірада, Антона з казой і Антоніхі.

2. Напішыце, што азначае выраз “калядныя святы”. Выкарыстайце гістарычны слоўнік у падручніку.

3. Абазначце на стужцы часу Хрыстова Нараджэнне, а таксама стагоддзе, з якога вядома батлейка.



4. Напішыце, што азначае слова батлейка і адкуль яно ўзнікла. Выкарыстайце гістарычны слоўнік у падручніку.

5. Растлумачце, якім чынам у батлейцы лялькі станавіліся “жывымі”.

6. Растлумачце, навошта спектаклі батлейкі нагадвалі сцэны з жыцця людзей.

7. Падкрэсліце ў апавяданні словы ці выказванні, з якімі аўтар апавядання звяртаецца да вас.

**Раздзел 3. Мая сучасная краіна**

# Чорнае золата

Так называюць нафту, якая ўтвараецца ў зямных нетрах. Яе трэба толькі адшукаць, здабыць і ўмела выкарыстаць.

А золатам нафту называюць таму, што вельмі ж яна каштоўная і патрэбная. З яе вырабляюць бензін, газу, салярку, мазут, рэактыўнае паліва. Бачыце, без гэтага чорнага скарбу не змогуць рухацца ні машыны, ні трактары, ні камбайны, ні самалёты, ні касмічныя ракеты. А яшчэ з нафты можна атрымаць сінтэтычнае валакно, поліэтылен, шыны і шмат чаго іншага.

Цяпер вы, ведаючы ўсё гэта, павінны зразумець радасць геолагаў, якія адкрылі ў рэчыцкіх нетрах нафту. З мая 1965 года пачалася яе прамысловая здабыча. Нафтавікі атрымалі першы беларускі бензін. А Рэчыца стала сталіцай беларускай нафты.


Калі надарыцца вандраваць па дарогах Рэчыцкага раёна, то вы абавязкова зацікавіцеся жалезнымі «бусламі». Яны як бы хістаюць галовамі, вітаюць вас, а насамрэч пампуюць нафту з глыбіні двух­трох кіламетраў. Уяўляеце, якія майстры нафтавікі, як глыбока ў зямлю могуць скіраваць сваю тэхніку!

А вядомае на ўсю Беларусь і далёка за яе межамі прадпрыемства па перапрацоўцы нафты знаходзіцца ў горадзе Наваполацку Віцебскай вобласці. Колькі там вялізных вежаў і калон! Якое перапляценне розных труб! Трапіш на такое прадпрыемства і з непрывычкі можаш заблудзіцца, як у самым складаным лабірынце (паводле У. Ліпскага, В. Вольскага).

1. Абвядзіце на фотаздымку лабірынты труб.

2. Напішыце на картасхеме назву старажытнага горада, каля якога пабудавана прадпрыемства па перапрацоўцы нафты, а таксама назву горада – сталіцы беларускай нафты сталіцай беларускай нафты Выкарыстайце карту ў атласе.

3. Абазначце на стужцы часу год, калі пачалася прамысловая здабыча нафты.



4. Растлумачце, чаму нафту называюць чорным золатам.

5. Растлумачце, што азначае выраз жалезныя «буслы».

6. Напішыце, для чаго ў сучасным жыцці патрэбна нафта.

7. Падкрэсліце словы ці выказванні, з дапамогай якіх аўтар апавядання выказвае свае пачуцці да таго, аб чым піша.

# Дзяржаўны герб Рэспублікі Беларусь

Уважліва разгледзьце ўсе дэталі, усе часткі герба. Кожная з іх мае істотнае значэнне, паведамляе важныя звесткі пра нашу краіну, пра наш народ.

На дзяржаўным гербе звярні ўвагу на зялёны контур тэрыторыі Рэспублікі Беларусь, на тое, як яна адлюстравана на геаграфічнай карце. Зялёны контур — у залатых праменях Сонца.

Гэта сімволіка зразумела кожнаму — усе свае думкі грамадзяне скіроўваюць да Айчыны: гэта наша зямля, нам чужой не трэба, але і сваёй мы не аддадзім ні пядзі! Мы захаваем яе ў тых межах, у якіх яна нам перададзена папярэднімі пакаленнямі.

Ніжэй контура мяжы Рэспублікі Беларусь змешчаны зямны шар з узыходзячым над ім Сонцам і залатымі праменямі. Зямны шар — гэта знак таго, што Рэспубліка Беларусь з’яўляецца часткай чалавецтва і ўспрымае ўсе народы Зямлі як раўнапраўных сяброў і партнёраў. Яднанне Зямлі і Сонца адлюстроўвае даўнія традыцыі беларускага народа, які ў далёкім мінулым пакланяўся Маці­Зямлі і Сонцу. Яднанне Зямлі і Сонца — галоўны знак жыцця. Гэтыя сімвалы нясуць і глыбокі сучасны сэнс. Зямля і Сонца — як надзея на працвітанне Беларусі на аснове моцнай сувязі з роднай Зямлёй­карміцелькай і з мудрасцю народа, які працуе на гэтай жыватворнай зямлі.

Чырвоная зорка над контурам Рэспублікі Беларусь — сімвал чалавека і чалавецтва, знак мужнасці і высокіх памкненняў.

Контур краіны знаходзіцца ў сярэдзіне герба, утворанага вянком з каласоў, пераплеценых з аднаго боку ружовымі кветкамі канюшыны, з другога — блакітнымі кветкамі льну.

Вянок, утвораны з пучка жыта, са старадаўніх часоў меў свяшчэнны сэнс для ўсіх славянскіх народаў. Яны верылі, што пучок або сноп хлебных каласоў — лепшы спосаб звароту да божых сіл з просьбай аб пасланні ці дараванні новага ўраджаю і працвітання.

Канюшына — гэта сімвал сувязі са святам жывёл: канём, каровай, авечкай, для якіх яна лепшы корм. Старажытныя людзі справядліва лічылі, што чалавек — частка ўсяго свету жывых істот, які здольны захаваць сабе жыццё і забяспечыць працвітанне толькі пры ўмове захавання і працвітання астатняга жывёльнага свету.

Лён — цудоўны матэрыял для адзення. Здаўна з ільну вырабляліся прыгожыя і трывалыя тканіны. Лён — сімвал пераўтваральнай працы, знак дабра і дастатку.

Герб абвіты чырвона­зялёнай стужкай, на якой знізу чытаем надпіс залацістага колеру — «Рэспубліка Беларусь».

Такім чынам, герб нашай краіны раскрывае сябе як яркая і запамінальная кніга пра беларускі народ. У гербе адлюстраваны асноўныя нацыянальныя духоўныя каштоўнасці беларусаў: е адзінства, праца, імкненне да ўдасканалення сваёй асобы і ўсяго грамадства, міралюбства і адначасова гатоўнасць пастаяць за сваю свабоду і суверэннасць (паводле Э. Скобелева, Т. Жукоўскай).



1. Абвядзіце на выяве Дзяржаўнага герба Рэспублікі Беларусь контур тэрыторыі нашай дзяржавы.

2. Напішыце, што азначае на Дзяржаўным гербе Рэспублікі Беларусь выява зямнога шара.

3. Напішыце, што азначае на Дзяржаўным гербе Рэспублікі Беларусь яднанне Зямлі і Сонца

4. Сімвалам чаго на выяве Дзяржаўнага герба Рэспублікі Беларусь з’яўляецца чырвоная зорка, якая адлюстравана над контурам нашай краіны?

5. Што азначае на выяве Дзяржаўнага герба Рэспублікі Беларусь вянок з каласоў?

6. Растлумачце, сімвалам чаго на выяве Дзяржаўнага герба Рэспублікі Беларусь з’яўляецца канюшына.

7. Растлумачце, чаму на Дзяржаўным гербе Рэспублікі Беларусь адлюстраваны блакітныя кветкі льну.

# Дзяржаўны сцяг Рэспублікі Беларусь

Дзяржаўны сцяг Беларусі адлюстроўвае важныя звесткі пра нашу краіну. Кожны грамадзянін павінен добра разумець мову беларускага сцяга, ведаць, што азначаюць тры яго колеры і арнамент.

Чырвоны колер са старажытных часоў служыць знакам Сонца, сімвалізуе кроўныя повязі, брацтва, барацьбу за справядлівую справу. Ён азначае высокае прызначэнне ў лёсе і перамогу. Адначасова гэта знак шчаслівага жыцця.

Зялёны колер — сімвал надзеі, вясны і адраджэння, урадлівасці і працвітання, дабрабыту і міру. Гэта колер прыроды, лясоў і палёў, якія здаўна займалі асноўную частку тэрыторыі нашай краіны. Зялёны колер — сімвал жыцця на зямлі.

Белы колер — гэта колер свабоды, духоўнай чысціні і мудрасці.

Сцяг Беларусі мае яшчэ адну важную дэталь — гэта чырвоны народны ўзор, ці, інакш кажучы, арнамент. Са шматлікіх варыянтаў беларускага народнага арнаменту на Дзяржаўным сцягу Рэспублікі Беларусь адлюстравана частка найбольш старажытнага і тыповага арнаменту. Работа была выканана ў 1917 годзе і належыць простай сялянцы Матроне Маркевіч з вёскі Касцелішча, што на Віцебшчыне.


Што азначае гэты арнамент? Што ён сімвалізуе? Перш за ўсё працоўнае майстэрства як перадумову кожнага шчаслівага лёсу. Ён праслаўляе працалюбства народа. У цэнтры арнаменту знаходзіцца ромб (старадаўняя выява багіні зямлі і ўрадлівасці) з тоўстымі «кручкамі», ці «рагамі», ці «вёсламі», якія азначаюць вечнасць і рух. Разам з тым гэта сімвал засеянага поля. Больш дробныя ромбы азначаюць заклінанні аб ураджаі, удачы і здзяйсненні добрых жаданняў.

Вось, аказваецца, якія прамудрасці выказвае вышыўка простай сялянкі, што захавала для нас «пасланне» з далёкіх часоў! (паводле Э. Скобелева).

1. Абвядзіце арнамент на выяве Дзяржаўным сцягу Рэспублікі Беларусь.

2. Напішыце на картасхеме назву горада – цэнтра вобласці, дзе калтсьці быў створаны беларускі народны арнамент, адлюстраваны затым на Дзяржаўным сцягу Рэспублікі Беларусь.

3. Абазначце на стужцы часу год, калі простай сялянкай быў вытканы ўзор, які стаў асновай для арнаменту на Дзяржаўным сцягу Рэспублікі Беларусь.



4. Напішыце, што азначае чырвоны колер на Дзяржаўным сцягу Рэспублікі Беларусь.

5. Аб чым сведчыць зялёны колер Дзяржаўнага сцягу Рэспублікі Беларусь?

6. Сімвалам чаго з’яўляецца белы колер на выяве Дзяржаўнага сцяга Рэспублікі Беларусь?

7. Растлумачце, што азначаюць ромбы рознай вялічыні, адлюстраваныя на арнаменце Дзяржаўнага сцяга Рэспублікі Беларусь.

**Метадычныя рэкамендацыі**

**па выкарыстанні** д**ыягнастычных матэрыялаў**

Дыягнастычныя матэрыялы пры арганізацыі працэсу засваення вучнямі зместу блока «Мая Радзіма – Беларусь» па сваім функцыянале выконваюць кантрольна-ацэначную функцыю. Разам з тым ва ўмовах рэалізацыі кампетэнтнаснага падыходу да вынікаў навучання практычную значнасць набывае рэкамендацыя па выкарыстанні заданняў з улікам іх асабістай запатрабаванасці з боку навучэнцаў. Прапедэўтычны характар навучання абумоўлівае ўжыванне заданняў, якія б улічвалі матывацыйны аспект навучання, былі арыентаваны на замацаванне і далейшае развіцце пазнавальнай цікавасці вучняў да гісторыка-культурнай спадчыны. Адным з такіх сродкаў бачыцца выкарыстанне навукова-пазнавальных тэкстаў з комплексам **заданняў на пошук і выбіране інфармацыі, асэнсаванне, ацэнку і інтэрпрэтацыю зместу вучэбнага матэрыялу.**

***Крытэрыі і шкалы ацэнкі выканання вучнямі дыягнастычных заданняў* вызначаюцца ў адпаведнасці з узроўнямі сфарміраванасці чытацкіх уменняў. Такія ўзроўні суадносяцца з тыпамі дыягнастычных заданняў. Так, заданні на** пошук і **выбіранне ў** тэкстах відавочнай інфармацыі (заданні №№ 1, 2, 3) пры іх правільным і дакладным выкананні ацэньваюцца адным балам кожнае. Заданні на асэнсаванне зместу інфармацыі ў **навукова-пазнавальных тэкстах, пададзеных у літаратурна-мастацкай форме** (заданні №№ 4, 5, 6), пры іх правільным і дакладным выкананні ацэньваюцца двумя баламі кожнае. Заданні на ацэнку і інтэрпрэтацыю зместу інфармацыі ў тэкстах (заданні №№ 7, 8, 9) пры іх правільным і дакладным выкананні ацэньваюцца трымя баламі кожнае. Разбалоўка заданняў у залежнасці ад іх тыпу прадстаўлена ў табліцы 1.

Табліца 1

*Разбалоўка* ***дыягнастычных заданняў у залежнасці ад іх тыпу***

|  |  |  |
| --- | --- | --- |
| № задання | Тып задання | Колькасць балаў |
| №№ 1, 2, 3 | Заданні **на** пошук і **выбіранне ў** тэкстах відавочнай інфармацыі | Па 1 балу за кожнае з трох заданняў. У сукупнасці 3 бала. |
| №№ 4, 5, 6 | Заданні на асэнсаванне зместу інфармацыі ў **тэкстах** | Па 2 балы за кожнае з трох заданняў. У сукупнасці 6 балаў. |
| №№ 7, 8, 9 | Заданні на ацэнку і інтэрпрэтацыю зместу інфармацыі ў тэкстах | Па 3 балы за кожнае з трох заданняў. У сукупнасці 9 балаў. |

**Узровень сфарміраванасці чытацкіх уменняў** вызначаецца сукупным арыфметычным паказчыкам па колькасці атрыманых вучнем балаў. Якасная інтэрпрэтацыя вынікаў выканання **дыягнастычных заданняў робіцца з улікам** трох узроўняў **сфарміраванасці чытацкіх уменняў:** здавальняючага (рэпрадуктыўнага), аптымальнага (асэнсаванага), эўрыстычнага (творчага). Шкала ацэнкі чытацкіх уменняў прадстаўлена ў табліцы 2.

Табліца 2

*Шкала ацэнкі чытацкіх уменняў*

|  |  |  |  |
| --- | --- | --- | --- |
| **Узроўні сфарміраванасці чытацкіх уменняў** | Здавальняючы  (рэпрадуктыўны) | Аптымальны  (асэнсаваны) | Эўрыстычны  (творчы) |
| Балы | 1-3 | 4-9 | 10-18 |

*Здавальняючы (рэпрадуктыўны)* ***узровень* сфарміраванасці чытацкіх уменняў прадугледжвае выкананне наступных спосабаў дзеянняў:** вызначаць месца гістарычных падзей з выкарыстаннем картасхемы і іх час ці паслядоўнасць з дапамогай “стужкі часу”; знаходзіць у тэкстах канкрэтныя звесткі; выбіраць правільныя варыянты адказаў; выкарыстоўваць розныя даведачныя выданні (слоўнік, ілюстрацыі, атлас) для пошуку ў іх неабходнай для адказу пазнавальнай інфармацыі.

*Аптымальны (асэнсаваны)* ***узровень* сфарміраванасці чытацкіх уменняў прадугледжвае прадугледжвае выкананне наступных спосабаў дзеянняў:** тлумачыць з апорай на змест тэксту значэнне слоў ці выразаў (выказванняў) і падбіраць да іх сінанімічные па сэнсу; вызначаць правільнасць ці памылковасць сцвярджэння; тлумачыць прычынна-следчыя сувязі паміж гістарычнымі падзеямі; даваць тэксту ўласную назву з яе тлумачэннем; пераводзіць інфармацыю з вербальна-лагічнай (тэкставай) формы ў наглядна-вобразную (візуальную) з апорай на прапанаваныя ілюстрацыі.

*Эўрыстычны (творчы)* ***узровень* сфарміраванасці чытацкіх уменняў прадугледжвае прадугледжвае выкананне наступных спосабаў дзеянняў:** вызначаць праўдападобнасць інфармацыі ці вымысел (домысел); рабіць выснову аб падабенстве ці адрозненні; тлумачыць прычыны ўзаемаадносін паміж гістарычнымі асобамі; фармуляваць уласную думку ці выказваць свае эмацыянальныя адносіны да ўчынкаў (паводзін) удзельнікаў гістарычных падзей з апорай на факты з апавядання; вызначаць адносіны аўтара тэкста да адлюстроўваемых ім гістарычных падзей і іх удзельнікаў.

**Дыягнастычныя матэрыялы**

**Раздзел 1. Геаграфічныя і гістарычныя звесткі аб нашай Радзіме**

**Адкуль пайшлі беларусы**

Пра тое, адкуль пайшлі беларусы, ёсць старадаўняе паданне.

Жыў на свеце чалавек па мянушцы Бай. Была ў яго вялікая сям’я. Надышоў час Баю паміраць. Сабраў ён сваіх сыноў і падзяліў між імі маёмасць. Толькі пра аднаго сына забыўся, бо той якраз быў на паляванні са сваімі любімымі сабакамі.

Калі Белаполь вярнуўся з палявання, браты кажуць яму: «Бацька аддаў нам усю маёмасць, а табе пакінуў сабак ды загадаў, каб ты пусціў іх на волю. Аднаго — у правы бок, другога — у левы. Колькі зямлі аббягуць за дзень, столькі і будзе тваёй».

Пайшоў Белаполь і злавіў дзвюх птушак: адну, што прыляцела з паўднёвага мора, другую — з мора паўночнага. Выпусціў птушак у розныя бакі, а наўздагон пусціў сабак. Тыя хутка кінуліся за птушкамі, і па сённяшні дзень іх няма. А па слядах дзве рэчкі пацяклі: у адзін бок — Дзвіна, у другі — Дняпро.

Вось на гэтых абшарах Белаполь і пасяліўся. Ад розных жонак у Белаполя пайшлі розныя плямёны пад агульным найменнем беларусы. Яны і дагэтуль тут ходзяць, зямельку аруць ды жыта сеюць.

У кожным паданні ёсць зярнятка праўды. Так, беларусы склаліся ў адзіны народ з розных плямёнаў. Больш за паўтары тысячы гадоў таму на абшарах нашай краіны рассяліліся славяне: крывічы, дрыгавічы, радзімічы. Яны мелі высокую культуру і таму здолелі аб’яднаць вакол сябе розныя плямёны.

Беларусамі ж мы назваліся не самі. Імя нам далі суседзі. Яшчэ ў даўнія часы заходнееўрапейскія падарожнікі, складальнікі летапісаў пачалі называць нашу краіну Белай Руссю. Чаму так здарылася, дакладна ніхто не ведае. Адны кажуць, што белая — ад колеру льняной вопраткі і светлых валасоў. Другія сцвярджаюць, што белая — значыць вольная. Сапраўды, белы колер ва ўсе часы быў сімвалам свабоды і незалежнасці. (паводле С. Тарасава)

1. Пранумаруйце сказы ў правільнай паслядоўнасці.

Сабраў Бай сваіх сыноў

Надышоў час Баю паміраць

Жыў на свеце чалавек па мянушцы Бай


Забыўся Бай пра аднаго сына, бо той быў на паляванні

Падзяліў Бай паміж сваімі сынамі сваю маёмасць

2. Абазначьце на картасхеме стрэлкамі накірункі, куды пацяклі дзве рэчкі: у адзін бок — Дзвіна, у другі — Дняпро. Улічыце, што рэчкі пацяклі па слядах сабак, якіх Белаполь пусціў наўздагон дзвюх птушак. Адна з іх прыляцела з паўночнага мора, а другая — з мора паўднёвага.

3. Напішыце, што азначаюць назвы: паданні, плямёны. Вызначце слова, якое з’ўяўляецца агульным пры вызначэнні, што такое паданні і хто такія плямёны. Выкарыстайце гістарычны слоўнік у падручніку.

4. Абазначце на стужцы часу той перыяд, калі на тэрыторыі нашай краіны рассяліліся славяне.



5. Растлумачце, чаму нашу краіну пачалі называць Белай Руссю .

6. Прапануйце ўласную назву для апавядання і растлумачце яе.

7. Вызначце, што праўдападобнага, а што дзівоснага ёсць у тэксце апавядання.

8. Выявіце супярэчнасць у тэксце апавядання там, дзе гаворка ідзе пра тое, як Белаполь выканаў запавет бацькі.

9. Вызначце, ці справядліва паступілі браты ў адносінах да Белаполя, калі сказалі яму так: «Бацька аддаў нам усю маёмасць, а табе пакінуў сабак ды загадаў, каб ты пусціў іх на волю. Аднаго — у правы бок, другога — у левы. Колькі зямлі аббягуць за дзень, столькі і будзе тваёй».

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на вызначэнне паслядоўнасці апісаных у тэксце апавядання падзей | Нумарацыя сказаў у правільнай паслядоўнасці шляхам запісвання адпаведных паслядоўнасці лічб у квадрацікі.  Сабраў Бай сваіх сыноў 3  Надышоў час Баю паміраць 2  Жыў на свеце чалавек па мянушцы Бай 1  Забыўся Бай пра аднаго сына, бо той быў на паляванні 5  Падзяліў Бай паміж сваімі сынамі сваю маёмасць 4 | 1 |
| 2. Заданне на вызначэнне месца апісаных у тэкце апавядання падзей | Абазначэнні на картасхеме накірункаў, куды пацяклі Дзвіна і Дняпро падаюцца з дапамогай стрэлкі ў накірунку на захад адносна Дзвіны ўверсе картасхемы і стрэлкі ў накірунку на поўдзень адносна Дняпро, які абазначаны на правым баку картасхемы. | 1 |
| 3. Заданне на выкарыстанне даведачных выданняў для пошуку ў іх неабходнай інфармацыі | Паданні – апавяданні пра справы і ўчынкі чалавека, пра заняткі нашых продкаў.  Плямёны – группы людзей, якія маюць агульных продкаў, мову, месца пражывання.  Агульнае слова: продкі.  Азначэнне назваў падаецца з выкарыстаннем гістарычнага слоўніка ў падручніку. | 1 |
| 4. Заданне на тлумачэнне з апорай на змест тэксту значэння слоў ці выразаў | Перыяд “больш за паўтары тысячы гадоў таму”, калі на абшарах нашай краіны рассяліліся славяне, абазначаецца на стужцы часу з адлікам ад ХХ стагоддзя тры разы па 500 гадоў і, такім чынам, прыходзіцца на 500 г. у нашай эры ці пятае (V) стагоддзе. | 2 |
| 5. Заданне на тлумачэнне з апорай на змест тэксту значэння слоў ці выразаў (выказванняў) | Тлумачэнне таго, чаму нашу краіну пачалі называць Белай Руссю магчыма паходзіць ад колеру льняной вопраткі і светлых валасоў. Верагодна такая назва абазначае, што Белая — гэта значыць вольная, бо белы колер ва ўсе часы быў сімвалам свабоды і незалежнасці.  Улічваецца адзін з верагодных варыянтаў адказу. | 2 |
| 6. Заданне на вызначэнне агульнага сэнса апавядання | Уласныя назвы для апавядання і іх тлумачэнні могуць быць наступнымі.  “Запавет бацькі сынам”, бо ў апавяданні вядзецца гаворка пра тое, як бацька, у якога была вялікая сям’я, калі надышоў час паміраць, сабраў сваіх сыноў і падзяліў між імі сваю маёмасць.  “Па слядах сабак”, бо Белаполь пасяліўся на тэрыторыі Беларусі па слядах сваіх сабак, з якімі быў на паляванні.  “Адкуль узяліся нашы продкі”, таму, што ў апавяданні вядзецца гаворка пра розныя плямёны пад агульным найменнем беларусы, пра рассяленне на абшарах нашай краіны славян: крывічоў, дрыгавічоў, радзімічаў.  “Адкуль пайшла назва нашай краіны”, таму, што згадваецца пра паходжанне назвы Белая Русь.  Пададзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 7. Заданне на вызначэнне праўдападобнасці інфармацыі аб гістарычных падзеях і іх удзельніках | Праўдападобным з’яўляецца тое, што беларусы склаліся ў адзіны народ з розных плямёнаў, што на тэрыторыі нашай краіны рассяліліся славяне: крывічы, дрыгавічы, радзімічы.  Дзівосным у тэксце апавядання з’яўляецца паданне пра тое, што Белаполь змог злавіць менавіта тых дзвюх птушак, адна з якіх прыляцела з паўднёвага мора, а другая — з  паўночнага мора. Дзівосна і тое, што сабакі кінуліся наўздагон за птушкамі, калі тыя ляцелі ў паветры, бо сабакі не маглі бачыць птушак у іх палеце высока. Дзівосна таксама і тое, што менавіта па слядах сабак пацяклі дзве рэчкі. | 3 |
| 8. Заданне на параўнанне і супастаўленне інфармацыі | Першая супярэчнасць у тэксце апавядання: калі Белаполь вярнуўся з палявання, браты сказалі яму: «Бацька аддаў нам усю маёмасць, а табе пакінуў сабак ды загадаў, каб ты пусціў іх на волю. Колькі зямлі аббягуць за дзень, столькі і будзе тваёй». Аднак Белаполь спачатку злавіў дзвюх птушак, потым выпусціў іх у розныя бакі, а толькі потым наўздагон птушкам пусціў сабак.  Другая супярэчнасць у тэксце апавядання: сабакі хутка кінуліся за птушкамі і невядома, колькі зямлі яны аббеглі за дзень, каб гэтая зямля перайшла да Белаполя, бо па сённяшні дзень няма гэтых сабак. А Белаполь пасяліўся на той тэрыторыі, дзе пацяклі дзве рэчкі.  Пададзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 9. Заданне на раскрыцце адносін паміж дзеючымі асобамі | Вызначэнне таго, ці справядліва паступілі браты ў адносінах да Белаполя, сказаўшы яму: «Бацька аддаў нам усю маёмасць, а табе пакінуў сабак ды загадаў, каб ты пусціў іх на волю. Аднаго — у правы бок, другога — у левы. Колькі зямлі аббягуць за дзень, столькі і будзе тваёй», можа быць наступным.  Браты ў адносінах да Белаполя паступілі несправядліва, бо ён быў на паляванні ў той час, як бацька дзяліў зямлю паміж іншымі сынамі, і пра яго, напэўна, забыліся. Астатнія браты атрымалі усю бацькаву маёмасць (зямлю) без усялякіх папярэдніх умоў. А Белаполю прыйшлося выконваць пэўныя ўмовы.  Браты ў адносінах да Белаполя паступілі справядліва, бо сказалі яму пра запавет бацькі, не хавалі яго паміж сабой у тайне. Таму, як і браты, Белаполь змог атрымаць частку маёмасці бацькі. Пададзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |

**Раздзел 2. Гісторыя Беларусі ў паданнях, імёнах і падзеях**

**Полацкая князёўна Рагнеда**

Крыху больш чым за тысячу гадоў да нашага часу ў Полацку ўладарыў князь Рагвалод. Ягонае імя некаторыя вучоныя тлумачаць як «валадар рога». Відаць, бацькі назвалі яго так, марачы, каб сын быў храбрым воінам і спрытным паляўнічым. У тыя часы сігналы на паляванні падавалі з рога.

Апрача Полацкага княства існавалі таксама Кіеўскае і Наўгародскае. У Кіеве кіраваў Яраполк, а ў Ноўгарадзе — Уладзімір. Абодва імкнуліся сябраваць з моцным Полацкам. Кожны хацеў, каб ягонай жонкай стала дачка полацкага князя — прыгажуня Рагнеда.

Спачатку ў Полацк прыехаў кіеўскі князь. Рагвалод вырашыў, што больш выгадна парадніцца з кіеўскім князем Яраполкам. Рагнеда, выконваючы бацькаву волю, пачала рыхтавацца да вяселля і ад’езду ў Кіеў.

І тут у Полацк нечакана заявіўся Уладзімір з Ноўгарада. Князь Рагвалод паклікаў дачку і перад гасцямі запытаўся, ці хоча яна пайсці за Уладзіміра. Ганарлівая Рагнеда адмовілася.

Уладзімір страшэнна ўгневаўся і з вялікім войскам рушыў на Полацк. Ворагі напалі раптоўна, і князь Рагвалод не паспеў сабраць сваё войска. У жорсткай бойцы нашы продкі былі разбітыя. Чужынцы спалілі Полацк, забілі Рагвалода і ягоных сыноў. Рагнеду ж гвалтам князь Уладзімір забраў з сабой.

Пасля гэтага Уладзімір стаў князем кіеўскім. Там, у Кіеве, адсвяткаваў ён свой шлюб з Рагнедай. Людзі назвалі іх вяселле крывавым.

Па старадаўнім звычаі, жанчына, калі выходзіла замуж, мяняла імя. Наша славутая суайчынніца Рагнеда назвалася Гарыславай, каб імя гэта нагадвала аб тым, што слава Полацка згарэла. Пасялілі Гарыславу ў вёсачцы паблізу Кіева. Тут у яе нарадзіліся сыны і дочкі (паводле У. Арлова, К. Тарасава).

1. Пранумаруйце сказы ў правільнай паслядоўнасці.

У Полацк прыехалі сваты з Кіева

У Полацк нечакана заявіліся сваты з Ноўгарада

Рагвалод вырашыў, што больш выгадна парадніцца з кіеўскім князем Яраполкам


Рагнеда назвалася Гарыславай

Уладзімір з вялікім войскам рушыў на Полацк

 2. а) Напішыце на картасхеме імёны князёў побач з назвамі гарадоў, у якіх яны княжылі.

б) Напішыце ўнізу картасхемы назву адлюстраванага на ёй вялікага гандлёвага шляху.

3. Абазначце на стужцы часу той перыяд, калі у Полацку ўладарыў князь Рагвалод.



4. Напішыце, чаму Рагнеда назвалася Гарыславай.

5. а) Напішыце, у чым заключаліся прычыны надання бацькамі свайму сыну, які стаў полацкім князем, імя Рагвалод.

б) Напішыце, чаму вяселле Уладзіміра з Рагнедай у Кіеве людзі назвалі Крывавым6. Прапануйце ўласную назву для апавядання і растлумачце яе.

7. Напішыце імя гістарычнай асобы, побач з якой Рагнеда адлюстравана на малюнку. Свой адказ растлумачце.

8. Напішыце, чаму Яраполк і Уладзімір імкнуліся каб іх жонкай стала дачка полацкага князя —Рагнеда. Ці было тут галоўным пачуццё кахання?

9. Вызначце, якім чынам аўтар апавядання выказвае свае адносіны да Рагнеды і яе дзеянняў.

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на вызначэнне паслядоўнасці апісаных у тэксце апавядання падзей | Нумарацыя сказаў у правільнай паслядоўнасці.  У Полацк прыехаў кіеўскі князь 1  У Полацк нечакана заявіўся Уладзімір з Ноўгарада 3  Рагнеда пачала рыхтавацца да вяселля 2  Рагнеда назвалася Гарыславай 5  Уладзімір у Кіеве адсвяткаваў свой шлюб з Рагнедай 4 | 1 |
| 2. Заданне на вызначэнне месца апісаных у тэкце апавядання падзей | а) На картасхеме побач з Ноўгарадам і Кіевам пішацца імя Уладзімір, побач з Кіевам пішуцца імёны Яраполк і Уладзімір, побач з Полацкам пішацца імя Рагвалод.  б) Унізе картасхемы пішацца назва вялікага гандлёвага шляху «з варагаў у грэкі». | 1 |
| 3. Заданне на вызначэнне часу апісаных у тэкце апавядання падзей | На стужцы часу абазначаецца перыяд, калі у Полацку ўладарыў князь Рагвалод - 10 стагоддзе. | 1 |
| 4. Заданне на раскрыццё адносін паміж дзеючымі ў апавяданні асобамі | Рагнеда назвалася Гарыславай:  - таму, што па старадаўнім звычаі, жанчына, калі выходзіла замуж, мяняла імя;  - каб гэта імя нагадвала аб тым, што слава Полацка згарэла (прайшла).  - таму, што яна была славутая (вядомая) сваім горам, бо яе гвалтам князь Уладзімір забраў з сабой з Полацка ў Кіеў.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 5. Заданне на тлумачэнне ўзаемаадносін паміж дзеючымі ў апавяданні асобамі | а) Бацькі назвалі свайго сына Рагвалодам, марачы, каб ён стаў храбрым воінам і спрытным паляўнічым. Імя паходзіла ад тагачаснага звычая падаваць сігнал на паляванні з дапамогай гука рога.  б) Вяселле Уладзіміра з Рагнедай у Кіеве людзі назвалі крывавым таму, што князь Уладзімір гвалтам забраў Рагнеду з Полацка ў Кіеў, забіўшы перад гэтым яе бацьку і братоў. | 2 |
| 6. Заданне на вызначэнне агульнага сэнса апавядання | Уласная назва можа быць такой: «Лёс полацкай князёўны Рагнеды», бо ў апавядання гаворка ідзе пра тое, як склаўся жыццёвы шлях Рагнеды.  Магчымы варыянт назвы: «Рагнеда — Гарыслава» па імені гэтай жанчыны ў розныя перыяды яе жыцця.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 7. Заданне на ацэнку ўзаемаадносін паміж дзеючымі асобамі | Яраполк і Уладзімір імкнуліся, каб іх жонкай стала дачка полацкага князя — Рагнеда таму, што абодва імкнуліся сябраваць з моцным Полацкам. Пачуццё кахання, магчыма, не было галоўным ва ўзаемаадносінах паміж Яраполкам і Рагнедай, бо яна выконвала бацькава рашэнне, каб парадніцца з кіеўскім князем Яраполкам. Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 8. Заданне на практычнае прымяненне атрыманай з тэксту інфармацыі | Рагнеда адлюстравана на малюнку побач з Уладзімірам, выйсці замуж за якога яна адмовілася. Аб гэтым сведчыць выраз яе твару, галава, якая адгорнута ў бок ад Уладзіміра.  Рагнеда адлюстравана на малюнку побач з Яраполкам, бо яе бацька в вырашыў, што больш выгадна парадніцца з ім як кіеўскім князем. Рагнеда, выконваючы бацькаву волю і рыхтуючыся да вяселля, адзела святочнае адзенне, а Яраполк прызнаецца ёй у пачуцці кахання.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 9. Заданне на тлумачэнне адносін аўтара тэкста да гістарычных падзей і іх удзельнікаў | а) Аўтар апавядання выказвае свае адносіны да Рагнеды і яе дзеянняў праз наступныя словы (словазлучэнні) ці выразы, якія трэба падкрэсліць: прыгажуня; ганарлівая; наша славутая суайчынніца.  б) Гукі, якія чуюцца — гэта словы, якія гаворыць малады князь, ці ўсхліпванне жанчыны з платком у руце, якая плача.  Пахі, якія чуюцца, могуць быць апісаны як гарэнне свечак, якія асвятляюць памяшканне.  в) Пачуццё трывогі можа быць выклікана выразам твару Рагнеды, які сведчыць аб яе адмоўным стаўленні да прапановы выйсці замуж, ці выглядам жанчыны з платком у руце, якая плача (адлюстравана ў верхнім левым кутку карціны).  Спадзяванне на тое, што сустрэча дзвух маладых асоб завершыцца добра, бо Рагнеда выканае бацькаў наказ парадніцца з кіеўскім князем і пачне рыхтавацца да вяселля з ім.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |

**Вяртанне Рагнеды на Радзіму**

Гордая Рагнеда, стаўшы па прымусу жонкай кіеўскага князя Уладзіміра, з пяшчотай думала пра родную зямлю. Яна ўспамінала свайго забітага бацьку полацкага князя Рагвалода, як гарэў Полацк, як плакалі жанчыны і дзеці, якіх гналі ў палон. Аднойчы, калі Уладзімір заснуў, яна ўзяла меч, каб адпомсціць за сваіх братоў і бацьку. Мужная жанчына падышла да ложка, узмахнула нажом, цэлячы ў сэрца Уладзіміра. Але князь прачнуўся і перахапіў яе руку. У лютасці ён хацеў забіць непакорную Рагнеду. На шум выбег са свайго пакоя 11-гадовы сын Ізяслаў з драўляным мечом у руце. Любячы сваю матулю сын выкрыкнуў: «Бацька, ты тут не адзін!».

Уладзімір не чакаў такога. Назаўтра ён абвясціў: Рагнеда разам з сынам паедзе на Бацькаўшчыну, у невялікую крэпасць, якую ён дорыць Ізяславу. Адсюль і пайшла назва горада, які знаходзіцца побач з Мінскам— Заслаўе. Рагнеда і Ізяслаў пражылі тут год.

Рагнеда стала манашкай, атрымаўшы імя Анастасіі. А Ізяслаў неўзабаве стаў полацкім князем. Ён памёр роўна праз год пасля смерці сваёй маці.

Сёння ўсе, хто наведвае старадаўняе Заслаўе, прыходзяць да помніка Рагнедзе і Ізяславу, каб аддаць даніну памяці полацкім князёўне і князю—яе сыну (паводле У. Арлова, К. Тарасава).

1. Пранумаруйце сказы ў правільнай паслядоўнасці.

Рагнеда стала манашкай

Ізяслаў стаў полацкім князем

Рагнеда зрабіла замах на жыццё Уладзіміра

2. Напішыце на картасхеме назвы гарадоў, дзе нарадзілася Рагнеда, і каля якога яе пасялілі разам з сынам.

3. Напішыце, што азначае слова Бацькаўшчына

4. Напішыце, чаму Рагнеда зрабіла замах на кіеўскага князя Уладзіміра

5. Напішыце, што азначала выказванне Ізяслава «Бацька, ты тут не адзін.

6. Прапануйце ўласную назву для апавядання і растлумачце яе.

7. Напішыце, што азначаюць на помніку Рагнедзе і Ізяславу ў Заслаўі:

а) карона на паднятых уверх руках Рагнеды;

б) капюшон на галаве Рагнеды;

в) раскінутыя рукі Ізяслава, якія прытрымліваюцца накідкі маці.

8. Напішыце, якую ролю выконваў драўляны меч у руце Ізяслава: ён быў цацкай ці зброяй.


9. а) Напішыце тыя словы (словазлучэнні) ці выразы, з дапамогай якіх аўтар апавядання выказвае свае адносіны да Рагнеды і яе сына Ізяслава.

б) Напішыце, што азначаюць выразы твараў Рагнеды і Ізяслава, якія адлюстраваны на малюнку

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на вызначэнне паслядоўнасці апісаных у тэксце апавядання падзей | Нумарацыя сказаў у правільнай паслядоўнасці.  Рагнеда стала манашкай 2  Ізяслаў стаў полацкім князем 3  Рагнеда зрабіла замах на жыццё Уладзіміра 1 | 1 |
| 2. Заданне на вызначэнне месца апісаных у тэкце апавядання падзей | На картасхеме падпісваюцца назвы гарадоў Полацк, дзе нарадзілася Рагнеда, і Мінск, каля якога яе пасялілі разам з сынам. | 1 |
| 3. Заданне на выкарыстанне даведачных выданняў для пошуку ў іх неабходнай інфармацыі | Бацькаўшчына – краіна, дзе нарадзіўся чалавек і дзе жылі яго продкі.  Пры афармленні адказаў выкарыстоўваецца гістарычны слоўнік у падручніку. | 1 |
| 4. Заданне на тлумачэнне прычынна-следчых сувязей паміж гістарычнымі падзеямі | Рагнеда зрабіла замах на кіеўскага князя Уладзіміра, бо яна калісьці стала яго жонкай па прымусу, а ён забіў яе бацьку полацкага князя Рагвалода і спаліў яе родны горад Полацк.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 5. Заданне на тлумачэнне з апорай на змест тэксту значэння слоў ці выразаў (выказванняў) | Выказванне Ізяслава «Бацька, раней забі мяне!» азначала, што ён будзе абараняць сваю маці ад бацькі, які хацеў яе забіць за замах на яго.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 6. Заданне на вызначэнне агульнага сэнса апавядання | «Лёс (ці жыццё) Рагнеды», таму што апавядаецца аб тым, як склалася яе жыцце пасля таго, як яна стала жонкай кіеўскага князя Уладзіміра.  «Абарона маці», бо гаворыцца аб тым, як сын Рагнеды 11-гадовы Ізяслаў з драўляным мечом у руце абараніў сваю маці, калі яе прыйшоў забіваць кіеўскі князь Уладзімір.  «Рагнеда – Анастасія», бо гаворыцца аб тым, што Рагнеда пасля замаху на кіеўскага князя Уладзіміра стала манашкай, атрымаўшы імя Анастасіі.  Дадзеныя варыянты маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 7. Заданне на перавод наглядна-вобразнай інфармацыю ў вербальна-лагічную | На помніку Рагнедзе і Ізяславу ў Заслаўі:  а) карона на паднятых уверх руках Рагнеды можа азначаць яе памяць аб тым, што яна дачка полацкага князя і сама полацкая князёўна;  б) капюшон на галаве Рагнеды можа азначаць, што яна стала манашкай;  в) раскінутыя рукі Ізяслава, якія прытрымліваюцца накідкі маці, могуць азначаць, што ён абараняе сваю маці.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 8. Заданне на практычнае прымяненне атрыманай з тэксту інфармацыі | Драўляны меч у руце Ізяслава першапачаткова быў для яго цацкай, бо яго бацька быў князем, а мальчык у сваіх гульнях браў прыклад з бацькі і яго воінаў.  Драўляны меч у руце Ізяслава з цацкі стаў зброяй у той момант, калі ён абараніў сваю маці ад забойства з боку кіеўскага князя Уладзіміра.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 9. Заданне на тлумачэнне адносін аўтара тэкста да гістарычных падзей і іх удзельнікаў, а таксама на фармуляванне вучнямі сваіх эмацыянальных адносін да удзельнікаў гістарычных падзей | а) Словы (словазлучэнні) ці выразы, з дапамогай якіх аўтар апавядання выказвае свае адносіны да Рагнеды і яе сына Ізяслава: гордая Рагнеда, мужная жанчына, непакорная Рагнеда, любячы сваю матулю сын.  б) Выраз твару Рагнеды азначае, што яна любіць свайго сына, адносіцца да яго з пяшчотай, клапоціцца аб ім. Выраз твару Ізяслава азначае рашучасць у абароне сваёй маці, яго імкненне адчуваць сябе дарослым, які дапамагае сваёй маці.  Пададзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |

# Сын Рагнеды — Яраслаў Мудры



Сын полацкай князёўны Рагнеды Яраслаў Мудры стаў адным з самых знакамітых князёў, якія валодалі Кіевам. Ён упершыню сярод усходніх славян увёў у сваёй дзяржаве пісаныя законы. Яны былі сабраны ў кнізе, якая атрымала назву «Руская праўда».

Па гэтых законах у старажытнай дзяржаве Кіеўскай Русі вяршылі суд на працягу некалькіх стагоддзяў. На іх аснове заключаліся дагаворы, перамір’і і саюзы.

За сваё жыццё Яраслаў зрабіў шмат чаго, што назаўсёды ўвайшло ў гісторыю. Але самае значнае — гэта яго законы. Менавіта за іх яго празвалі Мудрым.

Яраслаў Мудры клапаціўся і пра адукацыю. Ён сам умеў чытаць і пісаць, што ў тыя часы было вялікай рэдкасцю. Пры ім у Кіеве пачалі перапісваць кнігі. Ён стварыў першае вучылішча, у якім трыста юнакоў сталі пісьменнымі. Адкрыў першую ў Кіеве бібліятэку, якая месцілася ў царкве.

Пры Яраславе Мудрым быў пабудаваны храм Святой Сафіі, узвялі першы манастыр.

Яраслаў Мудры княжыў у Кіеве, але ж быў ён сынам полацкай князёўны Рагнеды! І мы можам ганарыцца тым, што сын Рагнеды здолеў умацаваць старажытную Кіеўскую Русь, даць ёй магчымасць стаць вялікай славянскай дзяржавай, гістарычнай радзімай сучасных беларусаў, украінцаў і расіян (паводле У. Бутрамеева).

1. Падкрэсліце ў тэксце апавядання звесткі аб тым, што Яраслаў Мудры быў веруючым чалавекам.

2. Напішыце на картасхеме назву горада, у якім была князёўнай маці Яраслава Мудрага.

3. Напішыце, чаму кніга, у якой былі сабраны законы, атрымала назву «Руская праўда.

4. Напішыце, за што кіеўскага князя Яраслава празвалі Мудрым.

5. Напішыце, чаму Кіеўскую Русь лічаць славянскай дзяржавай.

6. Прапануйце ўласную назву для апавядання і растлумачце яе.

7. Напішыце, што на малюнку сведчыць аб адукаванасці Яраслава Мудрага.

8. Напішыце, што на малюнку сведчыць аб тым, што Яраслаў Мудры з’яўляецца князем.


9. Напішыце тыя словы (словазлучэнні) ці выразы, з дапамогай якіх аўтар апавядання выказвае свае адносіны да Яраслава Мудрага.

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на знаходжанне ў тэксце канкрэтных звестак | Пры Яраславе Мудрым быў пабудаваны храм Святой Сафіі, узвялі першы манастыр. | 1 |
| 2. Заданне на вызначэнне месца апісаных у тэкце апавядання падзей | На картасхеме падпісваецца назва горада Полацк. | 1 |
| 3. Заданне на выкарыстанне даведачных выданняў для пошуку ў іх неабходнай інфармацыі | Пісаныя законы былі сабраны ў кнізе, якая атрымала назву «Руская праўда», таму, што былі распрацаваны ў старажытнай дзяржаве з назвай Кіеўская Русь. | 1 |
| 4. Заданне на асэнсаванне зместу інфармацыі ў тэксце | Яраслава празвалі Мудрым за тое, што пры ім былі распрацаваны законы. | 2 |
| 5. Заданне на тлумачэнне з апорай на змест тэксту значэння слоў ці выразаў (выказванняў) | Кіеўскую Русь лічаць славянскай дзяржавай таму, што яна з’яўляецца агульнай гістарычнай радзімай сучасных беларусаў, украінцаў і расіян. І іх продкі – гэта ўсходнія славяне.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 6. Заданне на вызначэнне агульнага сэнса апавядання | «Руская праўда» таму, што гаврока ідзе аб галоўным дасягненні кіеўскага князя Яраслава Мудрага, пры якім былі распрацаваны законы. Яны былі сабраны ў кнізе, якая атрымала такую назву.  Дадзены варыянт мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 7. Заданне на перавод наглядна-вобразнай інфармацыю ў вербальна-лагічную | Аб адукаванасці Яраслава Мудрага на малюнку сведчаць кніга і папера, якія ён трымае ў руках, а таксама чарнільніца з пяром на стале. Акрамя таго кнігі адлюстраваны яшчэ і на полцы. Выява царквы таксама можа сведчыць аб адукаванасці князя.  Дадзеныя варыянты адказу маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 8. Заданне на перавод наглядна-вобразнай інфармацыю ў вербальна-лагічную | Аб тым, што Яраслаў Мудры з’яўляецца князем на малюнку сведчаць яго багатае адзенне і меч.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 9. Заданне на тлумачэнне адносін аўтара тэкста да гістарычных падзей і іх удзельнікаў | Аўтар апавядання выказвае свае адносіны да Яраслава Мудрага з дапамогай наступных слоў: быў ён сынам полацкай князёўны Рагнеды! (з дапамогай клічніка) І мы можам ганарыцца ім.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |

# 

# Беларускі Златавуст

Кірыла Тураўскі — адзін з самых славутых старажытнаславянскіх пісьменнікаў. Нарадзіўся ён у горадзе Тураве, у 1130 годзе ў сям’і багатых гараджан. Бацькі паклапаціліся, каб ён атрымаў добрую адукацыю.

Кірыла вельмі шчыра верыў у Бога. З самага дзяцінства ён марыў служыць Ісусу Хрысту і славіць яго   
імя ў сваіх кнігах. Дзеля гэтага ён ужо ў юнацкія гады пайшоў у манастыр.

Каб нічога не замінала яму чытаць царкоўныя кнігі і пісаць уласныя творы, малады манах загадаў замураваць сябе ў манастырскай вежы.

Тут ягонымі суразмоўнікамі заставаліся толькі кнігі, зоркі на небе і птушкі, што прыляталі на вузкае акенца. Яно было адзіным шляхам, што звязваў Кірылу з чалавечым светам. Праз акенца яму перадавалі сціплую ежу, а таксама пергамент, гусіныя пёры і чарніла для пісьменніцкай працы.

Такім ахвярным жыццём Кірыла заслужыў у гараджан глыбокую пашану. Землякі папрасілі выйсці з вежы і аднадушна абралі яго галоўным святаром Тураўскай зямлі.

Стаўшы святаром, Кірыла чытаў пропаведзі. Паслухаць яго словы­казанні прыходзілі з усіх куткоў славянскіх зямель. Кірыла заклікаў любіць адзін аднаго, рабіць толькі добрае і сцерагчыся зла.

За красамоўства Кірылу Тураўскага празвалі Златавустам. Пасля смерці асветніка з Турава абвясцілі святым. Памяць яго, як святога зямлі беларускай, шануецца штогод 11 мая (паводле У. Арлова, У. Бутрамеева).

1. Пранумаруйце сказы ў правільнай паслядоўнасці.

Землякі абралі Кірылу галоўным святаром Тураўскай зямлі

Кірылу Тураўскага абвясцілі святым

Кірыла загадаў замураваць сябе ў манастырскай вежы

2. Напішыце на картасхеме назву горада, дзе нарадзіўся Кірыла Тураўскі.

3. Напішыце, што на малюнку сведчыць аб тым што Кірыла быў манахам.

4. Напішыце, чаму Кірыла ўжо ў юнацкія гады пайшоў у манастыр.

5. Растлумачце імя Златавуст, якім называюць Кірылу Тураўскага.

6. Прапануйце ўласную назву для апавядання і растлумачце яе.

7. Напішыце, у чым заключаўся запавет Кірылы Тураўскага людзям.

8. Напішыце, што з’яўляецца дзівосным, а што сапраўдным у паведамленні аб суразмоўніках Кірылы Тураўскага.

9. Напішыце, што можа азначаць адлюстраваны на малюнку жэст рукі Кірылы Тураўскага.

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на вызначэнне паслядоўнасці апісаных у тэксце апавядання падзей | Нумарацыя сказаў ў правільнай паслядоўнасці наступная.  Землякі абралі Кірылу галоўным святаром Тураўскай зямлі 2  Кірылу Тураўскага абвясцілі святым 3  Кірыла загадаў замураваць сябе ў манастырскай вежы 1 | 1 |
| 2. Заданне на вызначэнне месца апісаных у тэкце апавядання падзей | На картасхеме падпісваецца назва горада Тураў, дзе нарадзіўся Кірыла Тураўскі. | 1 |
| 3. Заданне на выкарыстанне даведачных выданняў для пошуку ў іх неабходнай інфармацыі | Аб тым што Кірыла быў манахам на малюнку сведчыць яго адзенне, галаўны ўбор, крыж, памяшканне, дзе ён знаходзіцца, выява храма ў акенцы.  Пры афармленні адказу ў якасці сінанімічнага (асацыятыўнага) можа быць выкарыстана слова “манах”.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 1 |
| 4. Заданне на асэнсаванне зместу інфармацыі ў тэксце | Кірыла ўжо ў юнацкія гады пайшоў у манастыр таму, што вельмі шчыра верыў у Бога і з самага дзяцінства марыў служыць Ісусу Хрысту і славіць яго  імя ў сваіх кнігах. | 2 |
| 5. Заданне на тлумачэнне з апорай на змест тэксту значэння слоў ці выразаў (выказванняў) | Імя Златавуст, якім называюць Кірылу Тураўскага можа азначаць прыгажосць яго слоў (малітв, пропаведзяў), што гучалі з яго вуснаў.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 6. Заданне на вызначэнне агульнага сэнса апавядання | Уласная назва можа быць такой: «Наш зямляк (старажытнаславянскі пісьменнік) Кірыла Тураўскі», бо ў апавяданні паведамляецца аб ім, яго месцы нараджэння і аб яго дзейнасці.  Дадзеныя варыянты маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 7. Заданне на практычнае прымяненне атрыманай з тэксту інфармацыі | Запавет Кірылы Тураўскага людзям заключаўся ў тым, каб яны любілі адзін аднаго, рабілі толькі добрае і сцерагліся зла. | 3 |
| 8. Заданне на вызначэнне праўдападобнасці інфармацыі аб гістарычных падзеях і іх удзельніках | Сапраўдным у паведамленні аб суразмоўніках Кірылы Тураўскага з’яўляецца тое, што ён, калі загадаў замураваць сябе ў манастырскай вежы, мог чытаць і такім чынам размаўляць з кнігамі. Таксама мог размаўляць з птушкамі, што прыляталі на вузкае акенца.  Дзівосным з’яўляецца тое, што ягонымі суразмоўнікамі маглі быць зоркі на небе.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 9. Заданне на перавод наглядна-вобразнай інфармацыю ў вербальна-лагічную | Адлюстраваны на малюнку жэст рукі Кірылы Тураўскага можа азначаць благаслаўленне (хрышчэнне) сваіх прыхаджан (веруючых) у час малітвы ці яе чытанне.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |

**Ефрасіння Полацкая**

Ад таго часу, калі жыла Святая Ефрасіння, і да сучаснасці ўжо адмерана дзевяць стагоддзяў. Яна прысвяціла сваё жыццё Богу і людзям. Князёўна Прадслава, унучка легендарнага князя Усяслава Чарадзея, стала манашкаю і атрымала новае імя — Ефрасіння. У перакладзе з грэчаскай мовы гэта значыць «радасць». Пазней князёўну назвалі Ефрасінняй Полацкай па назве яе роднага горада.

За манастырскімі сценамі яна змагла цалкам аддацца кніжнай навуцы. Ефрасіння чытала Біблію ды іншыя старажытныя кнігі, таксама вывучала летапісы, дзе распавядалася пра мінулае розных краін.

Пасяліўшыся ў маленькім пакойчыку, Ефрасіння ўзялася перапісваць кнігі. Гэта была нялёгкая праца. Перапісваннем кніг тады займаліся толькі мужчыны. Ужо тое, што за такую цяжкую справу ўзялася жанчына, было подзвігам.

Яна хацела, каб у Полацкім княстве было як мага больш пісьменных людзей, і марыла пра тое, каб кнігі перапісвалі не адзінкі, а дзясяткі вучоных людзей. Ефрасіння садзейнічала адкрыццю кніжных майстэрняў. Адзін майстар рабіў тут малюнкі, другі — каляровыя вялікія літары, трэці — вокладкі. Калі трэба было перапісаць кнігу хутчэй, яе дзялілі на некалькі частак. Напісаныя кнігі развозілі па ўсяму Полацкаму княству і ў суседнія землі.

Усё жыццё яна служыла асвеце свайго народа. У адкрытых ёю школах, апрача чытання, пісьма і лічэння, дзеці вывучалі гісторыю, грэчаскую і лацінскую мовы. Найбольш здатных хлопчыкаў і дзяўчынак вучылі складаць вершы. Часта ўрокі праводзіла сама асветніца.

Па замове Ефрасінні дойлід Іаан пабудаваў вядомую цяпер на ўвесь свет царкву Спаса. У гэтай царкве сёння захоўваюцца мошчы нашай нябеснай заступніцы. А майстар­ювелір Лазар Богша па замове Ефрасінні зрабіў ўнікальны крыж, які стаў сімвалам для усіх веруючых у Беларусі.

Ефрасіння Полацкая зрабіла для нашага народа столькі добрага, што людзі назвалі яе святой. Пасля смерці яе пачалі прасіць у яе дапамогі ад злых сіл. Нашы продкі верылі, што за вялікія заслугі Бог забраў асветніцу на неба і адтуль яна спрыяе землякам ва ўсіх добрых справах (паводле У. Ліпскага, У. Арлова).


1. Пранумаруйце сказы ў правільнай паслядоўнасці.

Ефрасіння садзейнічала адкрыццю кніжных майстэрняў

Прадслава стала манашкаю

Ефрасіння ўзялася перапісваць кнігі

2. Напішыце на картасхеме назву роднага для Ефрасінні горада.

3. Абазначце на стужцы часу стагоддзе,калі жыла Святая Ефрасіння*.* 

4. Напішыце, у чым заключаўся подзвіг Ефрасінні Полацкай.

5. Растлумачце, што азначае слова «асветніца» у дачыненні да Ефрасінні Полацкай.

6. Прапануйце ўласную назву для апавядання і растлумачце яе.

7. а) Напішыце, што выражае адлюстраваны на малюнку твар Ефрасінні Полацкай.

б) Намалюйце побач з партрэтам Ефрасінні тую рэч, якая атрымала яе імя і стала сімвалам для ўсіх беларускіх вернікаў.


8. Напішыце кароткі ў некалькі радкоў вершык,прысвечаны жыццю і дзейнасці Ефрасінні Полацкай.

9. Апішыце гукі і пахі, якія вы чуеце, глядзя на малюнак, і растлумачце свае адказы.

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на вызначэнне паслядоўнасці апісаных у тэксце апавядання падзей | Нумарацыя сказаў у правільнай паслядоўнасці шляхам запісвання адпаведных паслядоўнасці лічб у квадрацікі.  Ефрасіння садзейнічала адкрыццю кніжных майстэрняў 2  Прадслава стала манашкаю 1  Ефрасіння ўзялася перапісваць кнігі 3 | 1 |
| 2. Заданне на вызначэнне месца падзей, апісаных у тэксце апавядання | На картасхеме падпісваецца назва горада Полацк. | 1 |
| 3. Заданне на вызначэнне часу апісаных у тэкце апавядання падзей | На стужцы часу абазначаецца 12 стагоддзе. Яно вылічвецца шляхам адымання ад 21 стагоддзя, у якім мы зараз жывем (сучаснасць) абазначанай у апавяданні лічбы 9 з апорай на сказ аб тым, што ад таго часу, калі жыла Святая Ефрасіння, і да сучаснасці ўжо адмерана дзевяць стагоддзяў. | 1 |
| 4. Заданне на тлумачэнне прычынна-следчых сувязей паміж гістарычнымі падзеямі | Ефрасіння Полацкая займалася перапісваннем кніг. Гэта была вельмі цяжкая справа, якой у старажытнасці займаліся толькі мужчыны.  Подзвігам можна лічыць і тое, што Прадслава прысвяціла сваё жыццё Богу і зыйшла ў манастыр.  Варыянты адказаў маюць верагодны характар. Пры наяўнасці іншых фармулёвак улічваецца іх сэнсавае тлумачэнне. | 2 |
| 5. Заданне на тлумачэнне значэння слоў ці выразаў з апорай на змест тэксту (выказванняў) | Ефрасіння Полацкая заснавала школы, дзе дзеці вучыліся чытанню, пісьму, лічэнню, гісторыі, іншаземным мовам. Яна часта сама праводзіла ўрокі. | 2 |
| 6. Заданне на вызначэнне агульнага сэнса апавядання | Уласныя назвы для апавядання з іх тлумачэннем могуць быць наступнымі:  «Святая Ефрасіння Полацкая», бо яна шмат добрага зрабіла для нашага народа і людзі назвалі яе святой;  «Ефрасіння Полацкая – нябесная заступніца Беларусі», бо нашы продкі верылі, што за вялікія заслугі Бог забраў асветніцу на неба і адтуль яна спрыяе сваім землякам ва ўсіх добрых справах;  «Ефрасіння Полацкая – асветніца беларускай зямлі», бо яна клапацілася аб адкрыцці школ і адукацыя дзядзяцей, а таксама перапісвала кнігі.  Варыянты адказаў маюць верагодны характар. Пры наяўнасці іншых фармулёвак улічваецца іх сэнсавае тлумачэнне. | 2 |
| 7. Заданне на перавод наглядна-вобразнай інфармацыю ў вербальна-лагічную | а) Твар Ефрасінні можа выражаць спакой ці задуменнасць (засяроджанасць на сваіх думках). Дадзены варыянт адказу мае верагодны характар. Пры наяўнасці іншых фармулёвак улічваецца іх сэнсавае тлумачэнне.  б) Побач з партрэтам Ефрасінні малююцца абрысы крыжа, зробленага майстрам Лазарам Богшай. | 3 |
| 8. Заданне на практычнае прымяненне атрыманай з тэксту апавядання інфармацыі | Такі верш можа сваім зместам мець месца нараджэння Ефрасінні, пачуццё гонару за яе, звесткі аб адкрыцці ею школ і перапісванні кніг, аб абвяшчэнні яе Святой.  Дадзены варыянт адказу мае верагодны характар. Пры наяўнасці іншых фармулёвак улічваецца іх сэнсавае тлумачэнне. | 3 |
| 9. Заданне на фармуляванне сваіх эмацыянальных адносін да удзельнікаў гістарычных падзей | Магчыма ў памяшканні, дзе знаходзіцца Ефрасіння стаіць цішыня, бо вузкае акенца зачынена. Цішыня неабходна для роздуму.  У пакоі верагодна пахне плаўлены воскам са свячы, бо з яе дапамогай асвятляецца памешканне ў цёммны час сутак. Свеча адлюстравана побач з кнігай, каб яе можна было чытаць і ў цемнаце.  Варыянты адказаў маюць верагодны характар. Пры наяўнасці іншых фармулёвак улічваецца іх сэнсавае тлумачэнне. | 3 |

# Партрэт першадрукара

Надзвычай цікава разглядаць цудоўныя малюнкі Скарынавых кніг. Некаторыя вучоныя лічаць, што Скарына сам рабіў малюнкі да кніг. На адным мы бачым партрэт усходнеславянскага і беларускага першадрукара.

Скарына працуе ў кабінеце сярод кніг і навуковых прылад. Цішыню і глыбокі роздум вучонага вартуюць скульптуры львоў. Пясочны гадзіннік нагадвае пра тое, што час ляціць вельмі хутка і чалавек не павінен марнаваць яго на пустыя і нявартыя справы. А вось пчала. Гэта напамінак пра тое, што трэба браць прыклад з яе працавітасці. На партрэце можна знайсці кошыкі для збору лекавых раслін, якія Францыск добра ведаў.


Сам першадрукар у доктарскай мантыі і ў берэце сядзіць за рабочым столікам. У руках яго — пяро, перад ім — сшытак, а справа — вялікая разгорнутая кніга. Скарына перакладае Біблію.

На гэтым партрэце змешчаны і герб першадрукара — сонца і месяц у час зацьмення. Яго тлумачаць па­рознаму, але можна сказаць, што герб сцвярджае перамогу святла над цемраю, ведаў над невуцтвам, жыцця над смерцю. Якраз гэтаму і прысвяціў Скарына жыццё (паводле У. Арлова).

1. Падкрэсліце ў тэксце апавядання звесткі аб тым, што Францыск Скарына быў доктарам навук і перакладчыкам.

2. Напішыце на картасхеме назву горада, у якім нарадзіўся Францыск Скарына.

3. Абазначце на стужцы часу год, калі Францыск Скарына надрукаваў сваю першую кнігу.



4. Абвядзіце пчалу, якая адлюстравана на малюнку. Напішыце, сімвалам чаго яна з’яўляецца.

5. Напішыце, чаму прысвяціў сваё жыццё і дзейнасць Францыск Скарына.

6. Прапануйце ўласную назву для апавядання і растлумачце яе.

7. Напішыце, ці згодны вы с тым, што скульптуры львоў, якія адлюставаны на малюнку, сцерагуць цішыню і роздум Францыска Скарыны. Свой адказ растлумачце.

8. Выявіце супярэчнасць паміж назвай апавядання і адлюстраваннем Францыска Скарыны з пяром у руцэ.

9. Напішыце, што, на вашу думку, можа азначаць адлюстраваны на малюнку герб Францыска Скарыны.

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на знаходжанне ў тэксце канкрэтных звестак | Аб тым, што Францыск Скарына быў доктарам навук сведчаць ўтэксце радкі, у якіх згадваецца яго доктарская мантыя. Аб тым, што ён быў перакладчыкам сведчыць радок аб перкладанні Скарынай Бібліі. | 1 |
| 2. Заданне на вызначэнне месца апісаных у тэкце апавядання падзей | На картасхеме падпісваецца назва роднага горада Францыска Скарыны Полацка. | 1 |
| 3. Заданне на вызначэнне часу апісаных у тэкце апавядання падзей | На стужцы часу абазначаецца 1517 год, калі Францыск Скарына надрукаваў Біблію. | 1 |
| 4. Заданне на асэнсаванне зместу інфармацыі ў тэксце | Пчала, якая адлюстравана на малюнку, з’яўляецца сімвалам працавітасці. Гэта напамін пра тое, што з яе можна ці трэба браць прыклад. | 2 |
| 5. Заданне на асэнсаванне зместу інфармацыі ў тэксце | Францыск Скарына прысвяціў сваё жыццё і дзейнасць кнігадрукаванню, якое азначае перамогу ведаў над невуцтвам.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 6. Заданне на вызначэнне агульнага сэнса апавядання | Уласная назва можа быць такой: «Наш зямляк (усходнеславянскі і беларускі першадрукар) Францыск Скарына», бо ў апавяданні паведамляецца аб яго дзейнасці.  Магчымая назва апавядання «Праца Скарыны ў кабінеце» таму, што як раз апісваецца яко кабінет, прылады (кнігі, пясочны гадзіннік, кошыкі для збору лекавых раслін).  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 7. Заданне на практычнае прымяненне атрыманай з тэкста інфармацыі | Можна пагадзіцца з тым, што скульптуры львоў, якія адлюставаны на малюнку, сцерагуць цішыню і роздум Францыска Скарыны. Бо для яго працы па перапісванні кніг патрэбны пакой, каб яго ніхто (нішто) не адцягвала ўго ўвагу.  Магчыма і не пагадзіцца з выказаным у тэксце меркаваннем таму, што скульптуры львоў, якія адлюставаны на малюнку, вельмі маленькія і нежывыя.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 8. Заданне на вызначэнне праўдападобнасці інфармацыі аб гістарычных падзеях і іх удзельніках | Супярэчнасць паміж назвай апавядання і адлюстраваннем Францыска Скарыны з пяром у руцэ заключаецца ў тым, што паведамляецца пра першадрукара, а сам першадрукар адлюстраваны не разм з друкарскім станком, а з пяром, якім карысталіся перапісчыкі кніг.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 9. Заданне на перавод наглядна-вобразнай інфармацыю ў вербальна-лагічную | Адлюстраваны на малюнку герб першадрукара Францыска Скарыны можа азначаць перавагу Сонца (святла) над Месяцам (цемраю), ведаў над невуцтвам.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |

# Леў Сапега і Статут Вялікага Княства



Адзін з нашых славутых суайчыннікаў — Леў Сапега, ураджэнец вёскі Астроўна, што на тэрыторыі сучаснай Віцебской вобласці. Больш за трыццаць гадоў ён быў вялікім канцлерам — гэта значыць, другім чалавекам у дзяржаве пасля вялікага князя.

Леў Сапега добра разумеў, што краіна магутная тады, калі жыве па мудрых і строгіх законах. Пад яго кіраўніцтвам быў напісаны і ў 1588 годзе прыняты Статут Вялікага Княства Літоўскага.

Статут умацоўваў самастойнасць Княства. Ён забараняў іншаземцам купляць тут зямлю. Закон бараніў правы людзей розных рэлігій. Знатны чалавек не меў права беспакарана забіць простага селяніна. За злачынствы супраць жанчын закон караў больш сурова. Кожны вольны чалавек мог без перашкод выехаць за мяжу.

Ужо ў тыя далёкія часы нашы прадзеды клапаціліся пра ахову прыроды і яе багаццяў. У Статуце пералічваліся каштоўныя звяры і птушкі, якія знаходзіліся пад абаронай дзяржавы. Не дазвалялася паляваць на зуброў, калі ў іх былі малыя дзіцяняты. Той, хто разбурыць сакалінае ці лебядзінае гняздо або заб’е бабра, мусіў заплаціць столькі грошай, колькі каштавалі два ці нават тры валы або кані.

Статут быў напісаны на беларускай мове. Закон яшчэ раз пацвярджаў, што гэтая мова дзяржаўная. На ёй вялі дыпламатычную перапіску, складалі ўрадавыя дакументы.

На свае грошы Леў Сапега выдаў Статут у Віленскай друкарні. Адтуль яго развезлі па ўсім Княстве, каб кніга законаў заўсёды знаходзілася пад рукой у таго, каму яна спатрэбіцца.

Статут Вялікага Княства Літоўскага быў найлепшым зборам законаў у тагачаснай Еўропе. Яго перакладалі і выдавалі ў іншых краінах. Па запісаных у Статуце законах беларусы жылі некалькі стагоддзяў (паводле У. Арлова).

1. Пранумаруйце сказы ў правільнай паслядоўнасці.

Леў Сапега выдаў Статут Вялікага Княства Літоўскага


Па запісаных у Статуце законах беларусы жылі некалькі стагоддзяў

Леў Сапега нарадзіўся ў вёсцы Астроўна

2. Напішыце на картасхеме назву горада – цэнтра вобласці, на тэрыторыі якой знаходзіцца вёска, дзе нарадзіўся Леў Сапега.

3. Абазначце на стужцы часу год, калі быў прыняты Статут Вялікага

Княства Літоўскага.



4. Напішыце, што абазначае назва «Статут» і якім чынам ён умацоўваў самастойнасць дзяржавы. Выкарыстайце гістарычны слоўнік у падручніку.

5. Напішыце, чаму пад кіраўніцтвам Льва Сапегі быў напісаны быў напісаны Статут Вялікага Княства Літоўскага.

6. Прапануйце ўласную назву для апавядання і растлумачце яе.

7. Напішыце, што на малюнку абазначае аркуш паперы, які трымае ў сваёй руцэ Леў Сапега.

8. Падкрэсліце сказы ў тэксце апавядання, якія сведчаць аб стане той мовы, якая з’яўляецца дзяржаўнай у Рэспубліцы Беларусь.

9. Напішыце аб тым, які характар згодна Статуту павінны былі мець адносіны людзей да жывёльнага свету. Свой адказ растлумачце.

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на вызначэнне паслядоўнасці апісаных у тэксце апавядання падзей | Нумарацыя сказаў у правільнай паслядоўнасці шляхам запісвання адпаведных паслядоўнасці лічб у квадрацікі.  Леў Сапега выдаў Статут Вялікага Княства Літоўскага 2  Па запісаных у Статуце законах беларусы жылі некалькі стагоддзяў 3  Леў Сапега нарадзіўся ў вёсцы Астроўна 1 | 1 |
| 2. Заданне на вызначэнне месца падзей, апісаных у тэксце апавядання | На картасхеме падпісваецца назва горада Віцебск. | 1 |
| 3. Заданне на вызначэнне часу апісаных у тэкце апавядання падзей | На стужцы часу абазначаецца 1588 год паміж абазначанымі датамі 1517 г. і 2000 г. | 1 |
| 4. Заданне на выкарыстанне даведачных выданняў для пошуку ў іх неабходнай інфармацыі | Назва «Статут» абазначае збор законаў у Вялікім Княстве Літоўскім.  Статут умацоўваў самастойнасць дзяржавы, гэта значыць Вялікіга Княства Літоўскага, бо забараняў іншаземцам купляць тут зямлю. | 2 |
| 5. Заданне на тлумачэнне прычынна-следчых сувязей паміж гістарычнымі падзеямі | Леў Сапега добра разумеў, што краіна магутная тады, калі жыве па мудрых і строгіх законах. Таму пад яго кіраўніцтвам быў напісаны  Статут Вялікага Княства Літоўскага.  Дадзены варыянт адказу мае верагодны характар. Пры наяўнасці іншых фармулёвак улічваецца іх сэнсавае тлумачэнне. | 2 |
| 6. Заданне на вызначэнне агульнага сэнсу апавядання | Уласныя назвы для апавядання і іх тлумачэнні могуць быць наступнымі:  «Стваральнік Статута Вялікага Княства Літоўскага», таму што ў апавяданні гаворка ідзе пра Льва сапегу, пад кіраўніцтвам якога быў распрацаваны Статут;  «Збор законаў Вялікага Княства Літоўскага», бо гаворыцца аб стварэнні Статута Вялікага Княства Літоўскага.  Дадзеныя варыянты адказаў маюць верагодны характар. Пры наяўнасці іншых фармулёвак улічваецца іх сэнсавае тлумачэнне. | 2 |
| 7. Заданне на перавод наглядна-вобразнай інфармацыю ў вербальна-лагічную | Аркуш паперы, які трымае ў сваей руцэ Леў Сапега, абазначае Статут Вялікага Княства Літоўскага.  Дадзены варыянт адказу мае верагодны характар. Пры наяўнасці іншых фармулёвак улічваецца іх сэнсавае тлумачэнне. | 3 |
| 8. Заданне на практычнае прымяненне атрыманай з тэксту інфармацыі | У тэксце апавядання падкрэсліваюцца сказы аб тым, што Статут быў напісаны на беларускай мове. Закон яшчэ раз пацвярджаў, што гэтая мова дзяржаўная. | 3 |
| 9. Заданне на тлумачэнне характару адносін людзей да жывёльнага свету | Адносіны людзей да жывёльнага свету згодна Статуту павінны былі мець зберагальны, абарончы (чалавечы) характар. У Статуце пералічваліся каштоўныя звяры і птушкі, якія знаходзіліся пад абаронай дзяржавы. Не дазвалялася паляваць на зуброў, калі ў іх былі малыя дзіцяняты. Той, хто разбурыць сакалінае ці лебядзінае гняздо або заб’е бабра, мусіў заплаціць столькі грошай, колькі каштавалі два ці нават тры валы або кані.  Дадзеныя варыянты адказаў маюць верагодны характар. Пры наяўнасці іншых фармулёвак улічваецца іх сэнсавае тлумачэнне. | 3 |

**Асветнік Сімяон Полацкі**

У дзяцінстве і юнацтве яго звалі Самойлам. Хлопчык нарадзіўся ў 1629 годзе ў сям’і заможных гараджан. Навуку ён пачаў спасцігаць у школцы пры полацкім манастыры. Пасля школы Самойла паехаў вучыцца ў Кіеў, а потым — у Вільню, дзе была акадэмія. Вярнуўшыся на радзіму, Самойла пастрыгся ў манахі і атрымаў новае імя — Сімяон.

Ён пачаў працаваць у той самай школцы, дзе некалі вучыўся. Полацкія хлапчукі любілі манаха Сімяона за цікавыя ўрокі, на якіх ён часта чытаў свае вершы. Вучні з захапленнем ставілі спектаклі ў школьным тэатры, які стварыў іхні настаўнік. П’есы для тэатра таксама пісаў Сімяон. З падмосткаў тэатра Полацкай брацкай школы ўпершыню прагучала пастараль «Гутаркі пастуховы», некалькі камедый, дэкламацый, дзясяткі вершаў без назваў.

Неўзабаве ў Полацк прыехаў цар Аляксей Міхайлавіч. Разам са сваімі вучнямі Сімяон выступіў перад ім з чытаннем вершаў. Тады вучоны палачанін яшчэ не ведаў, што праз некалькі гадоў ён пераселіцца ў Маскву. Палачаніна прынялі гасцінна. Цар часта запрашаў Сімяона ў свой палац і даваў яму розныя адказныя даручэнні. Ён быў перакладчыкам пры высокіх замежных гасцях. Прыдворныя здзіўляліся і захапляліся Сімяонавымі вершамі. Іх ён пісаў да розных урачыстых выпадкаў, прычым рабіў іх у выглядзе крыжа, зоркі, сэрца або стужкі серпанціну.

Хутка Сімяона прызначылі выхавальнікам і настаўнікам царскіх дзяцей. Жадаючых стаць настаўнікам у царскай сям’і было шмат, а даверылі яму. Як найбольш высокаадукаванаму і аўтарытэтнаму.

Шмат чаго зрабіў Сімяон. Ён распрацаваў праект першай вышэйшай навучальнай установы Расіі. А яшчэ арганізаваў у Маскве першую свецкую друкарню і выдаў там шмат кніг. Нашы землякі­беларусы сталі акцёрамі створанага Сімяонам у Маскве першага расійскага тэатра. Але галоўным захапленнем асветніка, як і раней, заставалася паэзія. Штодня ён спісваў дробным почыркам па восем старонак (паводле У. Арлова).

1. Пранумаруйце сказы ў правільнай паслядоўнасці.

Сямон Полацкі перасяліўся ў Маскву


Самойла паехаў вучыцца ў Кіеў, а потым — у Вільню, дзе была акадэмія

Хлопчык Самойла пачаў вучыцца ў школцы пры манастыры

Сямон Полацкі арганізаваў у Маскве першую свецкую друкарню

2. Напішыце на картасхеме назву горада, у якім ён пачаў спасцігаць навуку хлопчык Самойла.

3. Абазначце на стужцы часу год, калі нарадзіўся Сімяон Полацкі.



4. Напішыце імёны гістарычных асоб, якая падобна Сімяону Полацкаму сталі манахамі (манахінямі), сышлі ў манастур, прысвяцілі сваё жыццё Богу.Выкарыстайце апавяданні ў падручніку.

5. Растлумачце, чаму полацкія хлапчукі ў школе, дзе працаваў настаўнікам Сімяон, любілі яго.

6. Прапануйце ўласную назву для апавядання і растлумачце яе.

7. Напішыце, што на малюнку абазначаюць адлюстраваныя на ім кнігі.

8. Напішыце кароткі верш, прысвечаны сваёй школе ці сябрам або бацькам, і аформіце яго, падобна Сімяону Полацкаму, у выглядзе крыжа, зоркі, сэрца або стужкі серпанціну.

9. Ці хацелі б вы, каб Сімяон Полацкі быў вашым настаўнікам? Свой адказ растлумачце.

Ацэнка дыягнастычных заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на вызначэнне паслядоўнасці апісаных у тэксце апавядання падзей | Нумарацыя сказаў у правільнай паслядоўнасці шляхам запісвання адпаведных паслядоўнасці лічб у квадрацікі.  Сямон Полацкі перасяліўся ў Маскву 3  Самойла паехаў вучыцца ў Кіеў, а потым — у Вільню, дзе была акадэмія 2  Хлопчык Самойла пачаў вучыцца ў школцы пры манастыры 1  Сямон Полацкі арганізаваў у Маскве першую свецкую друкарню 4 | 1 |
| 2. Заданне на вызначэнне месца падзей, апісаных у тэксце апавядання | На картасхеме падпісваецца назва горада Полацк. | 1 |
| 3. Заданне на вызначэнне часу апісаных у тэкце апавядання падзей | На стужцы часу абазначаецца 1629 год паміж абазначанымі датамі 1517 г. і 2000 г. | 1 |
| 4. Заданне на выкарыстанне даведачных выданняў для пошуку ў іх неабходнай інфармацыі | Гістарычныя асобы, якая падобна Сімяону Полацкаму сталі манахамі (манахінямі), сышлі ў манастыр, прысвяцілі сваё жыццё Богу – гэта Кірыла тураўскі і Ефрасіння Полацкая. | 2 |
| 5. Заданне на тлумачэнне прычынна-следчых сувязей паміж гістарычнымі падзеямі | Полацкія хлапчукі любілі манаха Сімяона за цікавыя ўрокі, на якіх ён часта чытаў свае вершы. Вучні з захапленнем ставілі спектаклі ў школьным тэатры, які стварыў іхні настаўнік. | 2 |
| 6. Заданне на вызначэнне агульнага сэнсу апавядання | Уласныя назвы для апавядання і іх тлумачэнні могуць быць наступнымі:  «Сімяон Полацкі – стваральнік тэатраў», бо гаворыцца аб стварэнні ім тэатра ў полацкай школе, дзе вучнямі ставіліся спектаклі, а таксама стврэнні першага расійскага тэатра ў Маскве.  «Сімяон Полацкі – настаўнік царскіх дзяцей», таму што ў апавяданні гаворка ідзе пра тое, што Сімяона прызначылі выхавальнікам і настаўнікам царскіх дзяцей.  «Сімяон Полацкі – паэт», таму што ў апавяданні гаворка ідзе пра тое, што ён ствараў вершы да розных урачыстых выпадкаў.  Дадзеныя варыянты адказаў маюць верагодны характар. Пры наяўнасці іншых фармулёвак улічваецца іх сэнсавае тлумачэнне. | 2 |
| 7. Заданне на перавод наглядна-вобразнай інфармацыю ў вербальна-лагічную | Кнігі, адлюстраваныя на малюнку, абазначаюць адукаванасць, вучонасць Сімяона Полацкага, тое, што ён арганізаваў у Маскве друкарню і выдаваў у ёй кнігі.  Дадзены варыянт адказу мае верагодны характар. Пры наяўнасці іншых фармулёвак улічваецца іх сэнсавае тлумачэнне. | 3 |
| 8. Заданне на практычнае прымяненне атрыманай з тэксту інфармацыі | Складзены вучнямі верш афармляецца ў выглядзе крыжа, зоркі, сэрца або стужкі серпанціну. | 3 |
| 9. Заданне на фармуляванне сваіх эмацыянальных адносін да удзельнікаў гістарычных падзей | Магчымы станоўчы адказ, які будзе грунтавацца на сцвярджэнні аб тым, што Сімяон Полацкі быў вельмі адукаваным.  Магчымы нявызначаны адказ, які будзе грунтавацца на сцвярджэнні аб тым, што Сімяон Полацкі жыў даўно і школа тады была не такая, як цяпер.  Дадзеныя варыянты адказаў маюць верагодны характар. Пры наяўнасці іншых фармулёвак улічваецца іх сэнсавае тлумачэнне. | 3 |

**Раздзел 3. Мая сучасная краіна**

# Салігорскія агні

Да Салігорска тры гадзіны язды ад Мінска. Незлічоныя багацці схаваны пад салігорскімі землямі. Каб іх здабыць, трэба шмат умелых і вопытных рук, працоўных машын. Вось і расце з кожным днём сям’я беларускіх шахцёраў.

Спусцімся ў адну з шахтаў. Правілы строгія: трэба надзець рабочы касцюм, каску з ліхтарыкам, слухацца павадыра, прытрымлівацца правілаў бяспекі. Падышлі да шахты, выклікалі вялізны ліфт і паехалі ўніз, пад зямлю.

Вельмі доўга спускаліся. Аж страшнавата стала. Ды вось урэшце і прыехалі. Выходзім. Якая прыгажосць!

Быццам трапілі ў падземныя палацы. «Падлога» і «сцены» быццам высланы віцебскімі ды брэсцкімі дыванамі. Чырвоныя, белыя, бардовыя, бэзавыя фарбы нібы ўплецены ў шэрую пароду. Пальцам дакранаемся да каляровай сцяны, спрабуем на смак: салёна. Дык вось якія «дываны» тчэ мастачка­прырода!

Ідзём па шырокай і роўнай вуліцы — штрэку. Нас абганяюць падземныя машыны. Ёсць агульнае асвятленне, а яшчэ ў кожнага свой ліхтарык. Прыгожа, таямніча. Дыхаецца лёгка. А на сценах усё новыя і новыя ўзоры. Вачэй не адвесці.

А вось і ўбачылі шахцёраў. Яны працуюць там, у лаве, дзе візгат камбайна і шум транспарцёраў, дзе «столь» трымаюць металічныя «далоні».

Шахцёры — стваральнікі салігорскай славы. Магутныя камбайны ўгрызаюцца ў нетры палескай зямлі. Твары ў шахцёраў валявыя, мужныя. Усміхаюцца — значыць, добра ідзе работа.

Толькі не думайце, што ім пад сілу здабыць усе залежы беларускай калійнай солі. Яе столькі, што хопіць не аднаму пакаленню. Акрамя таго, трэба думаць, як выкарыстаць незлічоныя багацці адпрацаванай руды, з якой утварыліся цэлыя горы каля Салігорска (паводле У. Ліпскага).

1. Пранумаруйце сказы ў правільнай паслядоўнасці.

Наведвальнікі надзелі рабочыя касцюмы

Наведвальнікі спусціліся ў падземную шахту

Наведвальнікі выклікалі вялізны ліфт

 2. Абазначце стрэлкай на картасхеме той бок, у які трэба ехаць, каб трапіць у горад Салігорск. Выкарыстайце карту «Рэспубліка Беларусь. Прамысловасць» на с. 18 атласа.

3. Абвядзіце на ілюстрацыі выяву транспарцёра, які перавозіць здабытую соль, і металічныя «далоні», што трымаюць «столь».

4. Напішыце, адкуль пайшла назва апавядання «Салігорскія агні».

5. Напішыце, чаму каля Салігорска ўтварыліся горы.

6. Прапануйце ўласную назву для апавядання і растлумачце яе.

7. Напішыце, што на фотаздымку і ў тэксце апавядання сведчыць аб тым, што работа шахцераў ідзе добра.

8. Чаму аўтар апавядання параўноўвае шахту з падземным палацам, «сцены» якога быццам высланы віцебскімі ды брэсцкімі дыванамі. Калі яны ёсць у вас дома, то параўнайце іх узоры з узорам сцяны ў шахце, які адлюстраваны на фотаздымку.

9. Апішыце ўражанні наведвальнікаў шахты.

Ацэнка выканання заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на вызначэнне паслядоўнасці апісаных у тэксце апавядання падзей | Нумарацыя сказаў у правільнай паслядоўнасці.  Наведвальнікі надзелі рабочыя касцюмы 1  Наведвальнікі спусціліся ў падземную шахту 3  Наведвальнікі выклікалі вялізны ліфт 2 | 1 |
| 2. Заданне на вызначэнне месца апісаных у тэксце апавядання падзей | На картасхеме пад цэнтральнай тлустай кропкай, якая абазначае Мінск, ставіцца стрэлка ў паўдневым (уніз па картасхеме) накірунку. Для вызначэння месцараспалажэння Салігорска выкарыстоўваецца карта на с. 18 атласа. | 1 |
| 3. Заданне на пошук відавочнай інфармацыі | На ілюстрацыі абводзяцца транспарцёр, які адлюстраваны ўнізе злева, і металічныя «далоні», што паказаны уверсе справа. | 1 |
| 4. Заданне на тлумачэнне з апорай на змест тэксту значэння слоў ці выразаў | Назва апавядання “Салігорскія агні” паходзіць ад таго, што ў кожнага з шахцёраў есць свой ліхтарык, які прымацаваны да каскі. Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 5. Заданне на тлумачэнне прычынна-следчых сувязей | Каля Салігорска утварыліся горы з адпрацаванай руды. Руда ўтвараецца пры здабычы слоі і падаецца наверх транспарцерамі. Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 6. Заданне на вызначэнне агульнага сэнса апавядання | «Салігорская соль», таму што апавядаецца аб здабычы солі ў Салігорску.  «Салігорскія шахцёры», бо гаворыцца аб наведванні шахты і працы у ёй шахцераў.  Дадзеныя варыянты маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 7. Заданне на суаднясенне вербальна-лагічнай і наглядна-вобразнай інфармацыі | Аб тым, што работа шахцераў ідзе добра ў тэксце апавядання сведчыць наступны выраз «Твары ў шахцёраў валявыя, мужныя. Усміхаюцца — значыць, добра ідзе работа». На фотаздымку адлюстраваны шахцер, які ўсміхаецца.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 8. Заданне на практычнае прымяненне атрыманай з тэксту інфармацыі | У выніку Чаму У выніку здабычы солі пад зямлей утвараецца памяшканне (палац), сцены якога пасля апрацоўкі іх камбайнамі нагадваюць узоры.  Параўнанне такіх апрацаваных сцен з узорамі віцебскіх ці брэсцкіх дываноў магчыма пры іх наяўнасці ў домах вучняў. У гэтым выпадку вучнямі можа быць заўважана геаметрычнасць узораў.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 9. Заданне на тлумачэнне вучнямі эмацыянальных уражанняў ці фармуляванне ўласных | Уражанні наведвальнікаў шахты звязаны з:  а) бояззю (сказы «Вельмі доўга спускаліся. Аж страшнавата стала»;  б) са здзіўленнем (сказы «Якая прыгажосць!», «Прыгожа, таямніча», «А на сценах усё новыя і новыя ўзоры. Вачэй не адвесці»).  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |

# Герой Беларусі



Стаяла цёплая майская ноч 1996 года. Высока над зямлёй, пакідаючы белы след, гудзеў самалёт. За штурвалам вопытны пілот — падпалкоўнік Уладзімір Карват. Ён нарадзіўся восенню 1958 года ў Брэсце. Яшчэ хлапчуком Валодзя з замілаваннем углядаўся ў неба, марыў пра крылы, здольныя ўзняць яго над зямлёй. Закончыўшы ў Расіі лётнае вучылішча, вярнуўся ў родную Беларусь. Ваенны лётчык нёс тут баявую службу.

У гэты дзень быў яго чарговы трэніровачны палёт.

Раптам усё змянілася: у самалеце нечакана ўспыхнуў пажар. Баявая машына пачала губляць вышыню і падаць. З зямлі заўважылі, як лётчык змагаецца з агнём. Што рабіць?

З зямлі ляціць загад:

— Небяспека! Не марудзь — націсні на катапульту! Пакінь самалёт! Хутчэй!!!

Ёсць яшчэ імгненні. Што рабіць? Дома чакаюць мама, жонка, дачушка, сынок…

«Націсні на катапульту! “Зямля” дазваляе…»

Цягнецца рука да кнопкі катапульты, але спыняецца. Унізе — людзі!

Думкі пралятаюць у імгненне вока. Слова «Людзі!» апальвае гарачэй за агонь. Пад крылом — беларускія вёсачкі …

Людзі спалі, калі самалёт Карвата, быццам палаючая паходня, пранёсся над зямлёй…

Лётчык адмовіўся пакінуць самалёт, адводзячы баявую машыну ад вёсак. Яму ўпершыню ў нашай дзяржаве прысвоена званне Героя Беларусі (пасмяротна).

У вёсцы Арабоўшчына Баранавіцкага раёна зроблены помнік, які ўшаноўвае подзвіг Уладзіміра Карвата (паводле А. Бензярука).

1. Падлічыце, колькі гадоў раздзяляе вас – вучняў чацвертага класа і год, калі Уладзімір Карват здзейсніў свой подзвіг.

2. Напішыце на картасхеме назву горада, у якім нарадзіўся Уладзімір Карват.

3. Напішыце, аб чым марыў Уладзімір Карват, будучы хлапчуком, і што ён здзейсніў для дасягнення сваё мары.

4. Напішыце, чаму слова «Людзі!» апальвала летчыка гарачэй за агонь.

5. Напішыце, у чым заключаўся подзвіг Уладзіміра Карвата.

6. Прапануйце ўласную назву для апавядання і растлумачце яе.

7. Растлумачце, чаму адлюстраваны на ілюстрацыі помнік У. Карвату мае такі выгляд.

8. Падкрэсліце ў тэксце апавядання сказ, які сведчыць аб супярэчнасці, што прысутнічае ў апісанні подзвіга ваеннага летчыка Уладзіміра Карвата, які здзейсніў яго ў мірны час.

9. Апішыце тыя варыянты дзеянняў, якія былі ў летчыка. Як з гэтых варыянтаў вы бы падтрымалі? Свой адказа растлумачце.

Ацэнка выканання заданняў

|  |  |  |
| --- | --- | --- |
| № задання.  Уменне, якое фарміруецца | Прыклады  правільных варыянтаў адказаў  і выканання заданняў | Коль  касць балаў |
| 1. Заданне на знаходжанне ў тэксце канкрэтных звестак | У тэксце апавядання згадваецца 1996 год, калі Уладзімір Карват здзейсніў свой подзвіг. Вучням трэба суаднесці эту дату с годам, калія яны вучацца ў 4-м класе. | 1 |
| 2. Заданне на вызначэнне месца апісаных у тэксце апавядання падзей | На картасхеме падпісваецца назва горада Брэст. | 1 |
| 3. Заданне на пошук неабходнай інфармацыі | Уладзімір Карват хлапчуком марыў пра крылы, здольныя ўзняць яго над зямлёй. Дзяля гэтана ён закончыў лётнае вучылішча. | 1 |
| 4. Заданне на асэнсаванне зместу інфармацыі ў тэксце | Слова «Людзі!» апальвала летчыка гарачэй за агонь таму, што пад крылом самалёта, які падаў, знаходзіліся населеные людзмі вескі. | 2 |
| 5. Заданне на тлумачэнне з апорай на змест тэксту учынка чалавека (гістарычнай асобы) | Подзвіг Уладзіміра Карвата заключаўся ў тым, што ён выратаваў жыцці людзей цаной ўласнага жыцця.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 6. Заданне на вызначэнне агульнага сэнса апавядання | «Сапраўдны герой» таму, што гаворка ідзе аб гераічным учынку.  Магчыма назва «Подзвіг ваеннага лётчыка», бо апавядаецца пра гераічныя дзеянні лётчыка.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 2 |
| 7. Заданне на перавод наглядна-вобразнай інфармацыю ў вербальна-лагічную | На ілюстрацыі адлюстраваны хвост самалета, падобнага на той, які У. Карват, выконваючы трэніровачны палёт, адвёў у бок ад вёскі, каб выратаваць жыцці людзей.  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 8. Заданне на пошукі супярэчнасці ў змесце апавядання | Супярэчнасць, якая прысутнічае ў апісанні подзвіга ваеннага летчыка Уладзіміра Карвата, які здзейсніў яго ў мірны час, адлюстравана ў наступным сказе: «Людзі спалі, калі самалёт Карвата, быццам палаючая паходня, пранёсся над зямлёй…»  Дадзены варыянт адказу мае верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |
| 9. Заданне на вызначэнне адносін вучняў да альтэрнатыў у павядзенні чалавека ў канкрэтна-гістарычных умовах | Варыянты дзеянняў летчыка былі наступнымі:  а) націснуць катапульту, якая камандавалі с зямлі, і выратавацца;  б) адвесці палаючы самалет у бок ад вёсак, каб ён на іх не ўпаў, а потым ужо выратавацца самаму.  Выбар вучнямі свайго варыянту паводзін можа грунтавацца на супастаўленны вышэй прадстаўленых альтэрнатыў.  Дадзеныя варыянты адказаў маюць верагодны характар. Пры наяўнасці іншых фармулевак улічваецца іх сэнсавае тлумачэнне. | 3 |

# Спіс выкарыстаных крыніц

*Мастацкая літаратура*

Александровіч, Р. Зямля з блакітнымі вачыма / Р. Александровіч, Т. Нескаромная. — Мінск : Беларусь, 2001.

Арлоў, У. Адкуль наш род : апавяданні з гісторыі Беларусі для мал. школьнікаў / У. Арлоў. — Вільнюс : Наша будучыня, 2000.

Бензярук, А. Р. Свята для сэрца : невялікія гісторыі для юных беларусаў : для мал. шк. узросту / А. Р. Бензярук. — Мінск : Літаратура і мастацтва, 2009.

Бутрамееў, У. Вялікія і славутыя людзі беларускай зямлі / У. Бутрамееў. — Мінск : БелЭн, 1996.

Бутэвіч, А. І. Адвечны покліч Радзімы / А. І. Бутэвіч. — Мінск : Мінская фабрыка каляровага друку, 2004.

Бутэвіч, А. І. Перуновага племені дзеці : для мал. і сярэд. шк. узросту / А. І. Бутэвіч. — Мінск : Мінская фабрыка каляровага друку, 2008.

Вольскі, В. Падарожжа па краіне беларусаў / В. Вольскі. — Мінск : Юнацтва, 1986.

Ліпскі, У. Гісторыя / У. Ліпскі // Вясёлка. — 2008. — № 10.

Ліпскі, У. С. Я тут жыву : дзецям пра Беларусь / У. С. Ліпскі. — Мінск : Адукацыя і выхаванне, 2008.

Тарасаў, С. Курган / С. Тарасаў // Вясёлка. — 2002. — № 3.

Штыхаў, Г. Ажываюць сівыя стагоддзі / Г. Штыхаў. — Мінск : Народная асвета, 1982.

*Навукова-метадычная літаратура*

Бордовская, Н. В. Педагогика. Учебное пособие / Н. В. Бордовская, А. А. Реан. СПб. : Питер, 2011. 304 с.

Еленский Н. Г. Образовательная технология активного познавательного и речевого развития ребенка в процессе обучения языку / Н. Г. Еленский // Пачатковая школа. 2008. № 12. С. 5 9.

Ерчак Н. Т. Внутренняя речь и мышление / Н. Т. Ерчак // Адукацыя і выхаванне. 2017. № 1. С. 64 72.

Жоголь-Лабзеева И.П. Особенности формирования нравственной культуры учащихся / И. П. Жоголь-Лабзеева // Адукацыя і выхаванне. – 2016. – № 11. – С. 9 – 17.

# Козел, В. И. Партисипативный подход в системе подготовки будущих педагогов к воспитательной деятельности / В. И. Козел. – Адукацыя і выхаванне. – 2017. – № 6. – С. 55 – 61.

Кодол, В. Ф. Концептуальные особенности научной разработки проблем воспитания / В. Ф. Кадол // Адукацыя і выхаванне. 2015. № 6. С. 39 45.

Король, А. Д. Куда идет «Логос» и «Дао» образования / А. Д. Король // Беларуская думка. – 2016. – № 6. – С. 64 – 67.

# Краснова, М. А. «Мая Радзіма – Беларусь» как историческая пропедевтика / М. А. Краснова. – Пачатковае навучанне: сям’я, дзіцячы сад, школа. – 2009. – № 4. – С. 17–19.

Максименко С. Д. Источники и движущие силы жизненной энергии (нужды) личности / С. Д. Максименко // Мир психологии. – 2013. – № 4. – С. 213 – 224.

Масюкова, Н. А. Социально-философские и психолого-педагогические основания развития научных исследований в системе непрерывного образования: сообщение 2. Целеценностные основания / Н. А. Масюкова // Адукацыя і выхаванне. 2012. № 5. С. 60 66.

Новиков, А. М. Культура как основание содержания образования / А. М. Новиков // Адукацыя і выхаванне. 2012. № 7. С. 40 50.

Теоретические основы содержания общего среднего образования / Под ред. В.В. Краевского, И.Я. Лернера. М. : Педагогика, 1983. 352 с.

Фельдштейн, Д. И. Взаимосвязь теории и практики в формировании психолого-педагогических оснований организации современного образования / Д. И. Фельдштейн // Адукацыя і выхаванне. – 2011. – № 7. – С. 19 – 29.

Хуторской А. В. Дидактика : Учебник для вузов. Стандарт третьего поколения / А. В. Хуторской. СПб. : Питер, 2017. 720 с.